title: Neuvoston päätös, annettu 14 päivänä marraskuuta 2016, työntekijöiden vapaan liikkuvuuden neuvoa-antavan komitean jäsenten ja varajäsenten nimittämisestä Kreikan osalta

text:
               16.11.2016

               FI

               Euroopan unionin virallinen lehti

               C 421/4

         NEUVOSTON PÄÄTÖS,
   annettu 14 päivänä marraskuuta 2016,
   työntekijöiden vapaan liikkuvuuden neuvoa-antavan komitean jäsenten ja varajäsenten nimittämisestä Kreikan osalta
   (2016/C 421/04)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon työntekijöiden vapaasta liikkuvuudesta unionin alueella 5 päivänä huhtikuuta 2011 annetun Euroopan parlamentin ja neuvoston asetuksen (EU) N:o 492/2011 (1) ja erityisesti sen 23 ja 24 artiklan,
   ottaa huomioon jäsenvaltioiden hallitusten neuvostolle esittämät ehdokasluettelot,
   sekä katsoo seuraavaa:

               (1)

               Neuvosto on 20 päivänä syyskuuta 2016 antamallaan päätöksellä (2) nimittänyt työntekijöiden vapaan liikkuvuuden neuvoa-antavan komitean jäsenet ja varajäsenet 25 päivänä syyskuuta 2016 alkavaksi ja 24 päivänä syyskuuta 2018 päättyväksi kaudeksi.

               (2)

               Kreikan hallitus on esittänyt lisää ehdokkaita useisiin avoinna oleviin paikkoihin,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään seuraavat henkilöt työntekijöiden vapaan liikkuvuuden neuvoa-antavan komitean jäseniksi ja varajäseniksi 25 päivänä syyskuuta 2016 alkavaksi ja 24 päivänä syyskuuta 2018 päättyväksi kaudeksi:
   I   HALLITUSTEN EDUSTAJAT

               Maa

               Jäsenet

               Varajäsenet

               Kreikka

               Georgios NERANTZIS
               Panagiota STAMATIOU

               Christina LEVENTAKOU

   II   TYÖNTEKIJÄJÄRJESTÖJEN EDUSTAJAT

               Maa

               Jäsenet

               Varajäsenet

               Kreikka

               Efthymios KATSIKAS
               Athanasios VASILOPOULOS

               Themistoklis GRIGORIADIS

   III   TYÖNANTAJAJÄRJESTÖJEN EDUSTAJAT

               Maa

               Jäsenet

               Varajäsenet

               Kreikka

               Rena BARDANI
               Evangelia ARANITOU

               Nikolaos ZOITOS

         2 artikla
   Neuvosto nimittää myöhemmin jäsenet ja varajäsenet, joita ei ole vielä esitetty.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 14 päivänä marraskuuta 2016.

            Neuvoston puolesta

            Puheenjohtaja

         G. MATEČNÁ

      (1)  EUVL L 141, 27.5.2011, s. 1.

      (2)  Neuvoston päätös, annettu 20 päivänä syyskuuta 2016, työntekijöiden vapaan liikkuvuuden neuvoa-antavan komitean jäsenten ja varajäsenten nimittämisestä (EUVL C 348, 23.9.2016, s. 3).


title: Euroopan keskuspankin päätös (EU) 2016/1162, annettu 30 päivänä kesäkuuta 2016, luottamuksellisten tietojen luovuttamisesta rikostutkinnan yhteydessä (EKP/2016/19)

text:
               16.7.2016

               FI

               Euroopan unionin virallinen lehti

               L 192/73

         EUROOPAN KESKUSPANKIN PÄÄTÖS (EU) 2016/1162,
   annettu 30 päivänä kesäkuuta 2016,
   luottamuksellisten tietojen luovuttamisesta rikostutkinnan yhteydessä (EKP/2016/19)
   EUROOPAN KESKUSPANKIN NEUVOSTO, joka
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 12.3 artiklan,
   ottaa huomioon Euroopan keskuspankin työjärjestyksen hyväksymisestä 19 päivänä helmikuuta 2004 tehdyn päätöksen EKP/2004/2 (1) ja erityisesti sen 23 ja 23 a artiklan,
   sekä katsoo seuraavaa:

               (1)

               Yhteisen valvontamekanismin (YVM) myötä sekä Euroopan keskuspankille (EKP) että kansallisille toimivaltaisille viranomaisille voi tulla pankkivalvontatehtävien ja -velvoitteiden yhteydessä laadittujen tai saatujen luottamuksellisten tietojen luovuttamista koskevia kyselyjä kansallisilta rikostutkintaviranomaisilta.

               (2)

               Euroopan keskuspankin asetuksen (EU) N:o 468/2014 (EKP72014/17) (2) 136 artiklassa säädetään, että jos EKP:llä on neuvoston asetuksen (EU) N:o 1024/2013 (3) mukaisia tehtäviään hoitaessaan syytä epäillä, että on mahdollisesti tehty rikos, sen on pyydettävä asianomaista kansallista toimivaltaista viranomaista saattamaan asia soveltuvien viranomaisten tutkittavaksi ja mahdollisesti rikossyytteeseen kansallisen lainsäädännön mukaisesti.

               (3)

               Kansalliset toimivaltaiset viranomaiset ovat kansallisen lainsäädännön mukaisesti jo pitkään tehneet yhteistyötä kansallisten rikostutkintaviranomaisten kanssa koskien sellaisten luottamuksellisten tietojen antamista, jotka koskevat asetuksen (EU) N:o 468/2014 (EKP/2014/17) 2 artiklan 20 kohdassa ja 2 artiklan 21 kohdassa tarkoitettuja valvottavia yhteisöjä ja valvottavia ryhmittymiä. Tällaista yhteistyötä sekä luottamuksellisten tietojen luovuttamista kansallisille rikostutkintaviranomaisille koskevat ehdot on pääsääntöisesti määritelty kansallisessa lainsäädännössä. Unionin oikeus vaikuttaa kuitenkin edellytyksiin, joiden mukaisesti YVM:n puitteissa toimivaltaisten viranomaisten, mukaan lukien EKP, hallussa olevia luottamuksellisia tietoja voidaan pyynnöstä luovuttaa kansallisille rikostutkintaviranomaisille. Kyseisissä unionin oikeuden säännöksissä vahvistetaan esimerkiksi vilpittömän yhteistyön periaate ja tiedonvaihtoa YVM:ssä koskeva velvoite, henkilötietojen suojaa koskeva velvoite sekä liikesalaisuuksia koskeva salassapitovelvoite.

               (4)

               Sen lisäksi että näitä edellytyksiä sovelletaan sellaisten luottamuksellisten tietojen luovuttamiseen, jotka liittyvät EKP:lle asetuksessa (EU) N:o 1024/2013 annettuihin tehtäviin – mukaan lukien tiedot jotka ovat kansallisen toimivaltaisen viranomaisen hallussa sen avustaessa EKP:tä mainitun asetuksen mukaisten tehtävien hoitamisessa – niitä voidaan lähtökohtaisesti soveltaa myös rahapolitiikkaan tai muihin EKPJ:n/eurojärjestelmän tehtäviin liittyvien tietojen luovuttamiseen.

               (5)

               EKP:n olisi noudatettava salassapitovelvollisuutta sekä velvollisuutta säilyttää toimintakykynsä ja riippumattomuutensa. Lisäksi EKP:n olisi jatkossakin kunnioitettava yleistä etua ja tiettyjä yksityisiä etuja, esimerkiksi olemalla luovuttamatta tiettyjä asiakirjoja tapauksissa, joissa tällainen luovuttaminen saattaisi vahingoittaa näitä etuja. Tällaiset velvoitteet eivät kuitenkaan saa johtaa siihen, että EKP ei missään olosuhteissa saisi luovuttaa liikesalaisuuksia koskevaan salassapitovelvollisuuteen kuuluvia tietoja kansallisille rikostutkintaviranomaisille.

               (6)

               Unionin oikeudessa velvoitetaan tiettyjen tietojen tai asiakirjojen, esim. henkilötietojen, suojaamiseen ja kielletään, tiettyjä poikkeuksia lukuun ottamatta, luottamuksellisten tietojen tai asiakirjojen luovuttaminen kolmansille osapuolille. Euroopan parlamentin ja neuvoston direktiivissä 2013/36/EU (4) olevien salassapitosäännösten mukaan henkilöt, jotka ovat tai ovat olleet toimivaltaisten viranomaisten palveluksessa, tilintarkastajat tai asiantuntijat saavat ilmaista tehtävissään saamiaan luottamuksellisia tietoja ainoastaan tiivistetysti tai kootusti siten, ettei niistä voida tunnistaa yksittäisiä luottolaitoksia, sanotun kuitenkaan rajoittamatta rikoslainsäädännön alaan kuuluvien tapausten käsittelyä.

               (7)

               Euroopan keskuspankkijärjestelmän ja Euroopan keskuspankin työjärjestyksen 37.2 artiklan mukaan henkilöihin, joilla on käytettävissään unionin lainsäädännön mukaan salassa pidettäviä tietoja, sovelletaan kyseistä lainsäädäntöä.

               (8)

               Unionin oikeudessa ei ole vielä vahvistettu menettelytapakehystä, joka ohjaisi sellaisten pyyntöjen käsittelyä, joita EKP, kansalliset toimivaltaiset viranomaiset tai kansalliset keskuspankit vastaanottavat kansallisilta rikostutkintaviranomaisilta ja jotka koskevat EKP:lle asetuksessa (EU) N:o 1024/2013 annettuihin tehtäviin taikka rahapolitiikkaan tai muihin EKPJ:n/eurojärjestelmän tehtäviin liittyviä luottamuksellisia tietoja – mukaan lukien tiedot, jotka ovat kansallisen toimivaltaisen viranomaisen tai kansallisen keskuspankin hallussa sen avustaessa EKP:tä asetuksen (EU) N:o 1024/2013 mukaisten tehtävien hoitamisessa. Tällaisiin pyyntöihin sovellettavia kansallisia menettelysääntöjä olisi kuitenkin sovellettava yhdenmukaisesti unionin oikeuden yleisten periaatteiden, erityisesti lojaalin yhteistyön, vilpittömässä mielessä tehtävän yhteistyön ja asetuksen (EU) N:o 1024/2013 6 artiklassa tarkoitetun tietojenvaihtovelvollisuuden kanssa. Näin ollen ja unionin oikeuden mukaisesti EKP toivoo, että EKP:tä kuullaan ja että EKP:lle ilmoitetaan tapauksista, joissa kansallinen toimivaltainen viranomainen tai kansallinen keskuspankki vastaanottaa kansallisilta rikostutkintaviranomaisilta pyynnön, joka koskee EKP:lle asetuksessa (EU) N:o 1024/2013 annettuihin tehtäviin, mukaan lukien tiedot, jotka ovat kansallisen toimivaltaisen viranomaisen tai kansallisen keskuspankin hallussa sen avustaessa EKP:tä asetuksen (EU) N:o 1024/2013 mukaisten tehtävien hoitamisessa, taikka rahapolitiikkaan tai muihin EKPJ:n/eurojärjestelmän tehtäviin liittyviä luottamuksellisia tietoja.

               (9)

               Tätä päätöstä ei sovelleta pyyntöihin saada luottamuksellisia tietoja EKP:n työntekijöistä tai henkilöistä, joilla on suora tai välillinen sopimussuhde EKP:n kanssa rakennusurakoiden toteuttamiseksi taikka tavaroiden tai palveluiden tarjoamiseksi.

               (10)

               Tässä päätöksessä olisi näin ollen vahvistettava periaatteet, joita EKP soveltaa, kun kansalliset toimivaltaiset viranomaiset tai kansalliset keskuspankit luovuttavat kansallisille rikostutkintaviranomaisille EKP:lle asetuksessa (EU) N:o 1024/2013 annettuihin tehtäviin taikka rahapolitiikkaan tai muihin EKPJ:n/eurojärjestelmän tehtäviin liittyviä luottamuksellisia tietoja, sekä vahvistettava tähän liittyvä menettelytapakehys.

               (11)

               EKP:n sisällä compliance- ja hallintotapayksikkö koordinoi tämän päätöksen soveltamisalaan kuuluvia tietopyyntöjä,

         ON HYVÄKSYNYT TÄMÄN PÄÄTÖKSEN:
   1 artikla
   Määritelmät
   Tässä päätöksessä tarkoitetaan:

               a)

               ’luottamuksellisilla tiedoilla’ mitä tahansa luottamuksellisia tietoja, mukaan lukien tiedot, joihin sovelletaan tietosuojasääntöjä, liikesalaisuuksia koskevaa salassapitovelvollisuutta tai direktiivin 2013/36/EU mukaisia liikesalaisuuksia koskevia salassapitosääntöjä, tai tiedot, joiden luokitus on EKP:n salassapitosääntöjen mukaisesti ”ECB-CONFIDENTIAL” tai ”ECB-SECRET”, ei kuitenkaan tietoja EKP:n työntekijöistä eikä henkilöistä joilla on EKP:n kanssa suora tai välillinen sopimussuhde rakennusurakoiden toteuttamiseksi taikka tavaroiden tai palveluiden tarjoamiseksi,

               b)

               ’kansallisella rikostutkintaviranomaisella’ mitä tahansa viranomaista, jolla on toimivalta rikosoikeusasioissa,

               c)

               ’kansallisella toimivaltaisella viranomaisella’ samaa kuin asetuksen (EU) N:o 1024/2013 2 artiklan 2 kohdassa. Tämä määritelmä ei vaikuta kansallisen lainsäädännön mukaisiin järjestelyihin, joilla annetaan tiettyjä valvontatehtäviä kansalliselle keskuspankille, jota ei ole nimetty kansalliseksi toimivaltaiseksi viranomaiseksi. Tällaisten järjestelyjen osalta tässä päätöksessä olevalla viittauksella kansalliseen toimivaltaiseen viranomaiseen tarkoitetaan myös kansallista keskuspankkia sille kansallisessa lainsäädännössä annettujen valvontatehtävien osalta.

         2 artikla
   EKP:n vastaanottamat pyynnöt kansallisilta rikostutkintaviranomaisilta
   1.   EKP voi luovuttaa kansallisen rikostutkintaviranomaisen pyynnöstä hallussaan olevia, EKP:lle asetuksessa (EU) N:o 1024/2013 annettuihin tehtäviin taikka rahapolitiikkaan tai muihin EKPJ:n/eurojärjestelmän tehtäviin liittyviä luottamuksellisia tietoja kansalliselle toimivaltaiselle viranomaiselle tai kansalliselle keskuspankille, jotta ne voidaan luovuttaa kyseessä olevalle kansalliselle rikostutkintaviranomaiselle, seuraavin ehdoin:

               a)

               Asianomainen kansallinen toimivaltainen viranomainen tai kansallinen keskuspankki sitoutuu toimimaan EKP:n puolesta vastatessaan tällaisiin pyyntöihin.

               b)

               Joko i) unionin oikeudessa tai kansallisessa laissa on vahvistettu nimenomainen velvollisuus luovuttaa tällaiset tiedot kansalliselle rikostutkintaviranomaiselle tai ii) sovellettavat säännökset sallivat tällaisten luottamuksellisten tietojen luovuttamisen eikä ole olemassa tietojen luovuttamista estäviä pakottavia syitä, jotka liittyvät unionin etujen turvaamisen tai tarpeeseen estää puuttuminen EKP:n toimintaan ja riippumattomuuteen, erityisesti sellainen puuttuminen, joka vaarantaisi EKP:n tehtävien hoidon.

               c)

               Asianomainen kansallisen toimivaltainen viranomainen tai kansallinen keskuspankki sitoutuu pyytämään pyynnön esittänyttä kansallista rikostutkintaviranomaista varmistamaan, että luovutetut tiedot suojataan julkiselta levitykseltä.

         2.   Mitä edellä 1 kohdassa säädetään, ei rajoita tällaisten luottamuksellisten tietojen luovuttamista koskevien unionin oikeuden tai kansallisen lainsäädännön säännösten soveltamista.
   3 artikla
   Kansallisten toimivaltaisten viranomaisten tai kansallisten keskuspankkien vastaanottamat pyynnöt kansallisilta rikostutkintaviranomaisilta
   1.   EKP:n on kehotettava kansallisia toimivaltaisia viranomaisia tai kansallisia keskuspankkeja kuulemaan vastaanotettuaan kansalliselta rikostutkintaviranomaiselta tietopyynnön, joka koskee EKP:lle asetuksessa (EU) N:o 1024/2013 annettuihin tehtäviin taikka rahapolitiikkaan tai muihin EKPJ:n/eurojärjestelmän tehtäviin liittyviä luottamuksellisia tietoja, EKP:tä mahdollisuuksien mukaan siitä, miten tietopyyntöön pitäisi vastata, riippumatta siitä, ovatko kyseiset tiedot EKP:n vai asianomaisten kansallisen toimivaltaisen viranomaisen tai kansallisen keskuspankin hallussa. EKP antaa neuvoja siitä, voidaanko kyseiset tiedot luovuttaa, ja tarvittaessa siitä, onko olemassa kyseisten luottamuksellisten tietojen luovuttamista estäviä pakottavia syitä, jotka liittyvät unionin etujen turvaamiseen tai tarpeeseen estää puuttuminen EKP:n toimintaan ja riippumattomuuteen. EKP antaa neuvoja kansalliselle toimivaltaiselle viranomaiselle tai kansalliselle keskuspankille edellyttäen, että EKP:tä on kuultu oikea-aikaisesti ja ennen kuin kansallinen toimivaltainen viranomainen tai kansallinen keskuspankki tekee lopullisen päätöksen ja antaa kansalliselle rikostutkintaviranomaiselle lopullisen vastauksen.
   2.   Sellaisten tapausten osalta, joissa kansallinen toimivaltainen viranomainen katsoo, että tietopyyntö on merkittävä tai että tietojen luovuttaminen voi mahdollisesti vaarantaa YVM:n mainetta, EKP:n on kehotettava kansallista toimivaltaista viranomaista ilmoittamaan EKP:lle oikea-aikaisesti ja joka tapauksessa ennen lopullisen vastauksen antamista kansallisilta rikostutkintaviranomaisilta vastaanottamistaan tietopyynnöistä, jotka koskevat luottamuksellisia tietoja vähemmän merkittävistä luottolaitoksista, joita kansallinen toimivaltainen viranomainen valvoo suoraan hoitaessaan asetuksen (EU) N:o 1024/2013 mukaisia tehtäviään. EKP antaa mahdollisuuksien mukaan neuvoja kyseisen kansallisen keskuspankin asettamassa määräajassa, jonka on oltava kohtuullinen ja pyyntöön liittyvien erityispiirteiden mukaisesti perusteltu, ennen kuin kansallinen toimivaltainen viranomainen tekee lopullisen päätöksen ja antaa kansalliselle rikostutkintaviranomaiselle lopullisen vastauksen.
   3.   EKP:n on sellaisten tietopyyntöjen osalta, joista EKP:tä ei ole – syistä joihin kansalliset toimivaltaiset viranomaiset tai kansalliset keskuspankit eivät ole voineet vaikuttaa – kuultu 1 kohdan mukaisesti tai tiedotettu 2 kohdan mukaisesti, kehotettava kansallisia toimivaltaisia viranomaisia ja kansallisia keskuspankkeja ilmoittamaan EKP:lle säännöllisesti tällaisista tietopyynnöistä ja – mahdollisuuksien mukaan – myös näiden pyyntöjen johdosta luovutetuista tiedoista.
   4 artikla
   Voimaantulo
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Annettu Frankfurt am Mainissa 30 päivänä kesäkuuta 2016.

            EKP:n puheenjohtaja

         Mario DRAGHI

      (1)  EUVL L 80, 18.3.2004, s. 33.

      (2)  Euroopan keskuspankin asetus (EU) N:o 468/2014, annettu 16 päivänä huhtikuuta 2014, kehyksen perustamisesta yhteisen valvontamekanismin puitteissa tehtävälle yhteistyölle EKP:n ja kansallisten toimivaltaisten viranomaisten välillä sekä kansallisten nimettyjen viranomaisten kanssa (YVM-kehysasetus) (EKP/2014/17) (EUVL L 141, 14.5.2014, s. 1).

      (3)  Neuvoston asetus (EU) N:o 1024/2013, annettu 15 päivänä lokakuuta 2013, luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille (EUVL L 287, 29.10.2013, s. 63).

      (4)  Euroopan parlamentin ja neuvoston direktiivi 2013/36/EU, annettu 26 päivänä kesäkuuta 2013, oikeudesta harjoittaa luottolaitostoimintaa ja luottolaitosten ja sijoituspalveluyritysten vakavaraisuusvalvonnasta, direktiivin 2002/87/EY muuttamisesta sekä direktiivien 2006/48/EY ja 2006/49/EY kumoamisesta (EUVL L 176, 27.6.2013, s. 338).


title: Neuvoston päätös 2004/901/YUTP, tehty 22 päivänä joulukuuta 2004, Euroopan unionin osallistumista käsiaseiden ja kevyiden aseiden epävakauttavan keskittymisen ja leviämisen torjumiseen Kambodžassa koskevan yhteisen toiminnan 1999/34/YUTP täytäntöönpanosta tehdyn päätöksen 1999/730/YUTP muuttamisesta

text:
               24.12.2004

               FI

               Euroopan unionin virallinen lehti

               L 379/111

      NEUVOSTON PÄÄTÖS 2004/901/YUTP,
   tehty 22 päivänä joulukuuta 2004,
   Euroopan unionin osallistumista käsiaseiden ja kevyiden aseiden epävakauttavan keskittymisen ja leviämisen torjumiseen Kambodžassa koskevan yhteisen toiminnan 1999/34/YUTP täytäntöönpanosta tehdyn päätöksen 1999/730/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin osallistumisesta käsiaseiden ja kevyiden aseiden epävakauttavan keskittymisen ja leviämisen torjumiseen 17 päivänä joulukuuta 1998 hyväksytyn neuvoston yhteisen toiminnan 1999/34/YUTP (1) ja erityisesti sen 6 artiklan yhdessä Euroopan unionista tehdyn sopimuksen 23 artiklan 2 kohdan kanssa,
   sekä katsoo seuraavaa:

               (1)

               Neuvosto teki 15 päivänä marraskuuta 1999 Euroopan unionin osallistumista käsiaseiden ja kevyiden aseiden epävakauttavan keskittymisen ja leviämisen torjumiseen Kambodžassa koskevan päätöksen 1999/730/YUTP (2), jolla oli tarkoitus panna täytäntöön yhteinen toiminta 1999/34/YUTP.

               (2)

               Neuvosto teki 22 päivänä marraskuuta 2004 päätöksen 2004/792/YUTP (3) päätöksen 1999/730/YUTP voimassaolon jatkamisesta 15 päivään marraskuuta 2005.

               (3)

               Hankkeen päällikön tehtävänkuvausta olisi mukautettava vuotta 2005 koskevan asianomaisen ajanjakson osalta päätöksessä 1999/730/YUTP tarkoitettujen hankkeiden toteuttamiseksi,

         ON PÄÄTTÄNYT SEURAAVAA:
   1 artikla
   Korvataan päätöksessä 1999/730/YUTP oleva liite tässä päätöksessä olevalla liitteellä.
   2 artikla
   Tätä päätöstä noudatetaan päivästä, jona se tehdään.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 22 päivänä joulukuuta 2004.

            Neuvoston puolesta

            Puheenjohtaja

         C. VEERMAN

      (1)  EYVL L 9, 15.1.1999, s. 1.

      (2)  EYVL L 294, 16.11.1999, s. 5.

      (3)  EUVL L 348, 24.11.2004, s. 47.

      LIITE
      HANKKEEN PÄÄLLIKÖN TEHTÄVÄNKUVAUS (2005)

                  1.

                  Sovellettaessa 1 artiklan c alakohtaa hankkeen päällikkö, joka toimii yhteistyössä Kambodžan asevoimien kanssa, jatkaa toimintaa, joka liittyy asevarastojen kirjanpitoon, hallinnointiin ja turvallisuuteen sekä alan politiikkojen, suuntaviivojen ja käytäntöjen kehittämiseen. Tätä varten hankkeen päällikkö huolehtii aiemmin sotilasalueella 1 (Stung Treng), sotilasalueella 2 (Kampong Cham), sotilasalueella 3 (Kampong Speu), sotilasalueella 4 (Siem Reap) ja sotilasalueella 5 (Battambang) täytäntöönpantujen hankkeiden seurannasta. Hän määrittelee ja toteuttaa tiiviissä yhteistyössä puolustusministeriön kanssa maan santarmilaitoksen aseiden varastointia ja rekisteröintiä koskevan uuden sotilashankkeen kaikissa 24 provinssissa. Tähän kuuluu lyhyen ja pitkän ajan varastointitilojen rakentaminen, asianmukaisen henkilöstön kouluttaminen kaikilla tasoilla sekä kaikkien aseiden rekisteröinti puolustusministeriön keskustietokantaan. Hankkeen päällikkö järjestää samoin edellytyksin vastaavanlaisen hankkeen Phnom Penhin erityissotilasalueella ja jatkaa kansallisella tasolla koulutukseen, järjestelmien kehittämiseen ja aseiden rekisteröintiin liittyviä toimia. Toteutettaviin toimiin on kuuluttava tukea, alan asiantuntijoiden avustamana, hallituksen ohjelmalle, joka liittyy ylimääräisten sotilasaseiden ja tarvittaessa kerättyjen aseiden sekä mahdollisesti edelleen armeijan sekä poliisi- ja turvallisuusjoukkojen hallussa olevien ylimääräisten aseiden pienimuotoiseen ja laajamittaiseen julkiseen hävittämiseen.

                  2.

                  Hankkeen päällikkö seuraa mahdollisimman tiiviisti aiemmin osana EU:n ASAC-hanketta toteutettua toimintaa, mukaan lukien aselakia koskevan esityksen käsittely parlamentissa ja sen tuleva täytäntöönpano, tuki hallituksen ohjelmalle, joka koskee piilotettujen ja laittomasti hallussapidettyjen aseiden keräämistä sekä kunnanneuvostojen jäsenten aseturvallisuuskoulutusta, sekä aseturvallisuutta koskevat valistuskampanjat. Tarpeen vaatiessa hankkeen päällikkö jatkaa neuvojen ja mahdollisuuksien mukaan avun antamista hallitukselle, kansainvälisille järjestöille ja paikallisille valtioista riippumattomille järjestöille kysymyksissä, jotka koskevat aseturvallisuutta ja nykyisiä ja aikaisempia EU:n ASAC-toimia.

                  3.

                  Hankkeen päällikkö varmistaa, että toiminnan tehokasta seurantaa ja arviointia varten otetaan käyttöön tarkoituksenmukaiset menettelyt. Tätä varten hän pyrkii saamaan tuekseen Kambodžan hallituksen sekä poliisi- ja turvajoukkojen täyden yhteistyön.

                  4.

                  Hankkeen päällikkö kannustaa muita tuenantajia tukemaan kevyiden aseiden ja pienaseiden vähentämiseen ja valvontaan tähtääviä ponnisteluja ja avustaa niitä tässä; hän on myös tarvittaessa valmis toteuttamaan tällaisia hankkeita yhdessä muiden tuenantajien kanssa tässä tehtävänkuvauksessa esitettyjen toimivaltuuksien rajoissa. Koska Euroopan unioni toimii alan edelläkävijänä, hankkeen johtaja varmistaa olevansa keskeisessä asemassa kansainvälisissä toimissa, ja hän osallistuu tarvittaessa muiden tuenantajien tukemien hankkeiden hallinnointiin.

                  5.

                  Hankkeen päällikkö laatii Kambodžan asevoimille suunnitelman asevarastojen kirjanpitoon, hallinnointiin ja turvallisuuteen liittyvän työn päättämisestä vuoden 2006 kesäkuun mennessä, samoin kuin suunnitelman pienaseiden ja kevyiden aseiden vähentämistä ja valvomista Kambodžassa koskevan Euroopan unionin hankkeen päättämisestä pian sen jälkeen.


Avis juridique important

|

32002D0223

2002/223/EY: Neuvoston päätös, tehty 19 päivänä joulukuuta 2001, vuosia 1999—2001 koskevan EY—UNRWA-yleissopimuksen mukaisen Euroopan yhteisön ja Lähi-idässä toimivan Yhdistyneiden Kansankuntien palestiinalaispakolaisten avustus- ja työelimen (UNRWA) välisen lisärahoituksen myöntämistä vuodeksi 2001 koskevan sopimuksen tekemisestä kirjeenvaihtona

Virallinen lehti nro L 075 , 16/03/2002 s. 0046 - 0046

Neuvoston päätös,tehty 19 päivänä joulukuuta 2001,vuosia 1999-2001 koskevan EY-UNRWA-yleissopimuksen mukaisen Euroopan yhteisön ja Lähi-idässä toimivan Yhdistyneiden Kansankuntien palestiinalaispakolaisten avustus- ja työelimen (UNRWA) välisen lisärahoituksen myöntämistä vuodeksi 2001 koskevan sopimuksen tekemisestä kirjeenvaihtona(2002/223/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 181 artiklan yhdessä sen 300 artiklan 3 kohdan ensimmäisen alakohdan kanssa,ottaa huomioon komission ehdotuksen(1),ottaa huomioon Euroopan parlamentin lausunnon(2),sekä katsoo seuraavaa:(1) Lähi-idässä parhaillaan vallitseva kriisi on lisännyt UNRWA:n työtaakkaa.(2) Yhteisön UNRWA:lle antama tuki on tärkeä tekijä Lähi-idän tilanteen vakauttamisessa ja se on osa kehitysmaissa vallitsevan köyhyyden vastaista toimintaa, mistä syystä se vaikuttaa myönteisesti asianomaisen väestön ja sellaisten maiden, joissa tähän väestöön kuuluvat henkilöt asuvat, kestävään taloudelliseen ja yhteiskunnalliseen kehitykseen.(3) UNRWA:n toimien tukeminen vaikuttaisi todennäköisesti myönteisesti edellisessä johdanto-osan kappaleessa kuvattujen yhteisön tavoitteiden saavuttamiseen.(4) Voimassa olevassa Euroopan yhteisön ja Lähi-idässä toimivan Yhdistyneiden Kansankuntien palestiinalaispakolaisten avustus- ja työelimen (UNRWA) vuosia 1999-2001 koskevassa yleissopimuksessa (EY-UNRWA-yleissopimus(3)) ja erityisesti sen 6 artiklassa annetaan mahdollisuus mukauttaa tuen määrää,ON PÄÄTTÄNYT SEURAAVAA:1 artiklaHyväksytään Euroopan yhteisön ja Yhdistyneiden Kansakuntien palestiinalaispakolaisten avustus- ja työelimen (UNRWA) välinen kirjeenvaihtona tehty sopimus, jolla lisätään voimassa olevan yleissopimuksen mukaisesti vuonna 2001 myönnettävää rahoitusta 15 miljoonalla eurolla.Kirjeenvaihtona tehdyn sopimuksen teksti on tämän päätöksen liitteenä.2 artiklaNeuvoston puheenjohtaja oikeutetaan nimeämään henkilöt, joilla on valtuudet allekirjoittaa sopimus yhteisöä sitovasti.Tehty Brysselissä 19 päivänä joulukuuta 2001.Neuvoston puolestaPuheenjohtajaA. Neyts-Uyttebroeck(1) Ehdotus annettu 7 päivänä joulukuuta 2001 (ei vielä julkaistu virallisessa lehdessä).(2) Lausunto annettu 12. joulukuuta 2001 (ei vielä julkaistu virallisessa lehdessä).(3) EYVL L 261, 7.10.1999, s. 37.


title: Neuvoston päätös neuvoston kannan vahvistamisesta esitykseen Euroopan unionin lisätalousarvioksi nro 5 varainhoitovuodeksi 2015

text:
               24.6.2015

               FI

               Euroopan unionin virallinen lehti

               C 207/6

         NEUVOSTON PÄÄTÖS
   neuvoston kannan vahvistamisesta esitykseen Euroopan unionin lisätalousarvioksi nro 5 varainhoitovuodeksi 2015
   (2015/C 207/06)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 314 artiklan yhdessä Euroopan atomienergiayhteisön perustamissopimuksen ja erityisesti sen 106 a artiklan kanssa,
   ottaa huomioon Euroopan unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (1) ja erityisesti sen 41 artiklan,
   sekä katsoo seuraavaa:

         ON PÄÄTTÄNYT SEURAAVAA:
   Ainoa artikla
   Neuvoston kanta esitykseen Euroopan unionin lisätalousarvioksi nro 5 varainhoitovuodeksi 2015 vahvistettiin 19 päivänä kesäkuuta 2015.
   Kannan tekstiin voi kokonaisuudessaan tutustua tai sen voi ladata neuvoston verkkosivustolla osoitteessa http://www.consilium.europa.eu/

      Tehty Luxemburgissa 19 päivänä kesäkuuta 2015.

            Neuvoston puolesta

            Puheenjohtaja

         J. REIRS

      (1)  EUVL L 298, 26.10.2012, s. 1.

      (2)  EUVL L 69, 13.3.2015, s. 1.


Avis juridique important

|

31998D0325(01)

Päätös N:o 9/97 yleisön oikeudesta saada tietoja Euroopan rahapoliittisen instituutin (ERI) asiakirjoista

Virallinen lehti nro L 090 , 25/03/1998 s. 0043 - 0044

PÄÄTÖS N:o 9/97 yleisön oikeudesta saada tietoja Euroopan rahapoliittisen instituutin (ERI) asiakirjoistaEUROOPAN RAHAPOLIITTISEN INSTITUUTIN NEUVOSTO, jokaottaa huomioon Euroopan yhteisöjen perustamissopimuksen ja erityisesti sen 109 f artiklan,ottaa huomioon ERI:n perussäännön ja erityisesti sen artiklan 9,sekä katsoo, ettäEuroopan unionista tehdyn sopimuksen päätösasiakirjaan liitetty julistus oikeudesta saada tietoja korostaa, että päätöksentekoprosessin avoimuus vahvistaa toimielinten demokraattista luonnetta kuten myös yleisön luottamusta hallintoa kohtaan,Euroopan oikeusasiamies on saattanut julkisuuteen asiakirjan, joka liittyy yleisön oikeuteen omasta aloitteestaan saada tietoja yhteisön toimielinten hallinnollisista asiakirjoista (1); ja että mainittuun päätökseen sisältyvät suositukset eivät koske ERI:ä muuten kuin hallinnollisten asiakirjojen suhteen,arvioi toivottavaksi sopia periaatteista, joilla säädetään tietojen saamisesta ERI:n hallinnollisista asiakirjoista,Birminghamin ja Edinburghin Eurooppa-neuvoston kokoukset ovat sopineet tietyistä periaatteista, joilla edistetään yhteisön lähentämistä kansalaisiinsa,Kööpenhaminan Eurooppa-neuvosto on vahvistanut uudelleen periaatteen kansalaisten mahdollisimman laajasta tietojen saamisesta,kansalaisilla on legitiimi intressi julkisista varoista rahoitettujen instituutioiden ja elinten organisaation ja toiminnan suhteen,ERI:n perussäännön 10 artiklan 1 kohta säätää, että neuvoston kokoukset ovat luottamuksellisia ja että ERI:n neuvosto voi yksimielisellä päätöksellä julkistaa neuvottelujensa tulokset,ERI:n työjärjestyksen 11 artiklan 1 kohta säätää, että kaikkien neuvoston ja kaikkien neuvoston perustamien komiteoiden ja ryhmien keskustelut ovat luottamuksellisia, ellei neuvosto yksimielisellä päätöksellä oikeuta puheenjohtajaa julkistamaan näiden neuvottelujen tuloksia,ERI:n työjärjestyksen 11 artiklan 2 kohta säätää, että kaikki ERI:n laatimat asiakirjat ovat luottamuksellisia, jos neuvosto ei toisin päätä;tämä päätös muodostaa osan, joka tullaan lisäämään ERI:n tiedottamista ja tiedonvälitystä koskevaan politiikkaan; selvät säännöt voivat suosia hyvää hallintoa auttamalla vastuussa olevia käsittelemään nopeasti ja tarkasti yleisön esittämiä asiakirjapyyntöjä,ennen kuin ERI hyväksyy tietojen saamisen asiakirjasta, joka sisältää jonkin jäsenvaltion keskuspankilta saatuja tietoja, ERI sopii tämän keskuspankin kanssa tietojen luovuttamisesta,ERI:n perussäännön 9 artiklan 5 kohdan mukaan ERI:n puheenjohtaja on vastuussa ERI:n jokapäiväisestä hallinnosta, jatämä päätös ei ole ennakkotapaus Euroopan keskuspankin kannalle tässä kysymyksessä,ON PÄÄTTÄNYT SEURAAVAA:1 artikla 1. Yleisöllä on oikeus saada tietoja ERI:n hallinnollisista asiakirjoista tämän päätöksen säännösten mukaisesti.2. ERI:n hallinnollisella asiakirjalla tarkoitetaan missä tahansa muodossa esitettyä kaikkea tietoa, joka koskee ERI:n organisaatiota ja toimintaa.2 artikla Kaikki hakemukset tietojen saamisesta ERI:n hallinnollisista asiakirjoista on toimitettava kirjallisina ERI:iin (2). ERI:n virkamieskunta pyrkii vastaamaan hakemukseen. Jos hakemusta ei ole muotoiltu riittävän täsmällisesti tai jos se ei sisällä tietoja, jotka mahdollistavat pyydetyn asiakirjan yksilöimisen, ERI pyytää hakijaa täsmentämään hakemustaan.3 artikla 1. ERI:n hallinnollisesta asiakirjasta saadaan tietoja joko tutustumalla vaadittuun asiakirjaan ERI:n toimitiloissa tai lähettämällä tämän asiakirjan kopio hakijan kustannuksella. Molemmissa tapauksissa puheenjohtaja voi määrätä kohtuullisen suuruisen palkkion, joka vastaa hakemuksen käsittelyn kuluja.2. ERI:n virkamieskunta pyrkii löytämään tasapuolisen ratkaisun saman hakijan toistuviin samaa asiakirjaa koskeviin hakemuksiin ja hakemuksiin, jotka koskevat suurta lukumäärää hallinnollisia asiakirjoja tai laajoja asiakirjoja.3. Henkilö, jolle on tämän artiklan perusteella myönnetty oikeus saada tietoja ERI:n hallinnollisesta asiakirjasta, ei voi jäljentää tai jakaa sanottua asiakirjaa kaupallisiin tarkoituksiin suoralla myynnillä ilman ERI:n ennalta tapahtuvaa hyväksymistä; ERI voi kieltää jakelun ja myynnin olematta velvollinen ilmoittamaan syytä.4 artikla Oikeutta saada tietoja ERI:n asiakirjoista ei voida myöntää, mikäli asiakirjan julkistaminen voi tuottaa haittaa:- yleisen edun suojaamiselle, erityisesti yleiselle turvallisuudelle, kansainvälisille suhteille, rahatalouden vakaudelle ja vaihtokursseille, oikeudenkäynneille, tarkastuksille ja tutkimuksille,- yksilön ja yksityiselämän suojalle,- tekijänoikeussuojalle ja kauppa-, pankki- ja teollisuussalaisuudelle,- ERI:n taloudellisille eduille,- asiakirjan sisältämät tiedot toimittaneen luonnollisen tai oikeushenkilön tai tähän henkilöön sovellettavan lainsäädännön vaatimalle luottamuksellisuuden suojalle.5 artikla 1. ERI:n virkakunta pyrkii käsittelemään hakemuksen kohtuullisen määräajan kuluessa. ERI:n pääsihteeri ilmoittaa hakijalle kirjallisesti enintään yhden kuukauden määräajassa joko hänen hakemustaan koskevasta myönteisestä päätöksestä tai aikomuksesta antaa hänelle kielteinen vastaus. Jälkimmäisessä tapauksessa asianomaiselle ilmoitetaan tämän aikomuksen perusteet ja se, että hänellä on yhden kuukauden määräaika laatia vahvistava hakemus saadakseen muutoksen tähän kantaan. Hakemuksen tekemättä jättämisen katsotaan merkitsevän alkuperäisestä hakemuksesta luopumista.2. Hakemukseen vastaamatta jättäminen sen jättämistä seuraavan kuukauden kuluessa merkitsee hakemuksen hylkäämistä, paitsi tapauksessa, jossa hakija esittää seuraavan kuukauden kuluessa yllämainitun vahvistavan hakemuksen.3. ERI:n neuvosto tekee vahvistavaa hakemusta koskevan päätöksen hakemuksen vastaanottamista seuraavan kuukauden aikana.4. Vahvistavan hakemuksen hylkäävä päätös on perusteltava asianmukaisesti. Se tulee lähettää mahdollisimman nopeasti kirjallisena hakijalle, jolle on ilmoitettava samanaikaisesti Euroopan yhteisön perustamissopimuksen 109 f artiklan 9 kappaleen, 138 e ja 173 artiklan sisällöstä, joka koskee niitä ehtoja, joiden perusteella luonnolliset henkilöt voivat tehdä valituksen Euroopan oikeusasiamiehelle sekä Euroopan tuomioistuin voi valvoa ERI:n toimien laillisuutta.5. Vahvistavaan hakemukseen vastaamatta jättäminen hakemuksen jättämistä seuraavan kuukauden kuluessa merkitsee hakemuksen hylkäämistä.6 artikla Puheenjohtaja ryhtyy kaikkiin tarvittaviin toimenpiteisiin tämän päätöksen täytäntöönpanemiseksi.7 artikla Tämä päätös tulee voimaan 3 päivänä kesäkuuta 1997.Tehty Frankfurtissa 3 päivänä kesäkuuta 1997.ERI:n neuvoston puolestaAlexandre LAMFALUSSYPuheenjohtaja(1) 616/PUBAC/F/IJH 20. joulukuuta 1996.(2) Euroopan rahapoliittisen instituutin pääsihteerille, Kaiserstraße 29, D-60311 Frankfurt am Main.


title: Neuvoston päätös (EU) 2017/715, annettu 27 päivänä maaliskuuta 2017, ETA:n sekakomiteassa Euroopan unionin puolesta esitettävästä kannasta ETA-sopimuksen liitteen II (Tekniset määräykset, standardit, testaus ja varmentaminen) ja liitteen XVII (Henkinen omaisuus) muuttamiseen (Lastenlääkeasetus)

text:
                  21.4.2017

                  FI

                  Euroopan unionin virallinen lehti

                  L 105/15

            NEUVOSTON PÄÄTÖS (EU) 2017/715,
      annettu 27 päivänä maaliskuuta 2017,
      ETA:n sekakomiteassa Euroopan unionin puolesta esitettävästä kannasta ETA-sopimuksen liitteen II (Tekniset määräykset, standardit, testaus ja varmentaminen) ja liitteen XVII (Henkinen omaisuus) muuttamiseen (Lastenlääkeasetus)
      EUROOPAN UNIONIN NEUVOSTO, joka
      ottaa huomioon Euroopan unionin toiminnasta tehdyn sopimuksen ja erityisesti sen 114 artiklan yhdessä sen 218 artiklan 9 kohdan kanssa,
      ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
      ottaa huomioon Euroopan komission ehdotuksen,
      sekä katsoo seuraavaa:

                  (1)

                  Sopimus Euroopan talousalueesta (2), jäljempänä ’ETA-sopimus’, tuli voimaan 1 päivänä tammikuuta 1994.

                  (2)

                  ETA-sopimuksen 98 artiklan nojalla ETA:n sekakomitea voi päättää muuttaa muun muassa ETA-sopimuksen liitettä II (Tekniset määräykset, standardit, testaus ja varmentaminen) ja liitettä XVII (Henkinen omaisuus).

                  (3)

                  Euroopan parlamentin ja neuvoston asetus (EY) N:o 1901/2006 (3) olisi otettava osaksi ETA-sopimusta.

                  (4)

                  Euroopan parlamentin ja neuvoston asetus (EY) N:o 1902/2006 (4) olisi otettava osaksi ETA-sopimusta.

                  (5)

                  Euroopan parlamentin ja neuvoston asetus (EY) N:o 469/2009 (5) olisi otettava osaksi ETA-sopimusta.

                  (6)

                  Komission asetus (EU) N:o 488/2012 (6) olisi otettava osaksi ETA-sopimusta.

                  (7)

                  Asetuksella (EY) N:o 469/2009 kumotaan neuvoston asetus (ETY) N:o 1768/92 (7), joka on otettu osaksi ETA-sopimusta ja joka olisi näin ollen poistettava ETA-sopimuksesta.

                  (8)

                  Komission asetuksella (EY) N:o 658/2007 (8) vahvistetaan säännöt, jotka koskevat taloudellisten seuraamusten määräämistä asetuksen (EY) N:o 726/2004 nojalla myönnettyjen myyntilupien haltijoille. Kun komissio on myöntänyt myyntiluvan, EFTA-valtioiden olisi annettava samanaikaisesti vastaavat päätökset 30 päivän kuluessa luvan myöntämisestä. Koska olosuhteet ovat erityiset varsinkin siitä syystä, että komissio myöntää myyntiluvat, rikkomukset vaikuttavat unioniin ja sen etuihin ja rikkomusmenettelyt ovat luonteeltaan mutkikkaita ja teknisiä, EFTAn valvontaviranomaisen olisi tehtävä tiivistä yhteistyötä komission kanssa ja odotettava komission arviointia ja toimenpide-ehdotusta, ennen kuin EFTAn valvontaviranomainen tekee päätöksen taloudellisten seuraamusten määräämisestä EFTA-valtioon sijoittautuneille myyntilupien haltijoille.

                  (9)

                  Sen vuoksi olisi muutettava ETA-sopimuksen liitettä II (Tekniset määräykset, standardit, testaus ja varmentaminen) ja liitettä XVII (Henkinen omaisuus).

                  (10)

                  Unionin kannan ETA:n sekakomiteassa olisi näin ollen perustuttava tähän päätökseen liitettyyn päätösluonnokseen,

            ON HYVÄKSYNYT TÄMÄN PÄÄTÖKSEN:
      1 artikla
      ETA:n sekakomiteassa unionin puolesta esitettävä kanta ETA-sopimuksen liitteen II (Tekniset määräykset, standardit, testaus ja varmentaminen) ja liitteen XVII (Henkinen omaisuus) ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen.
      2 artikla
      Tämä päätös tulee voimaan päivänä, jona se hyväksytään.

         Tehty Brysselissä 27 päivänä maaliskuuta 2017.

               Neuvoston puolesta

               Puheenjohtaja

            C. ABELA

         (1)  EYVL L 305, 30.11.1994, s. 6.

         (2)  EYVL L 1, 3.1.1994, s. 3.

         (3)  Euroopan parlamentin ja neuvoston asetus (EY) N:o 1901/2006, annettu 12 päivänä joulukuuta 2006, lastenlääkkeistä sekä asetuksen (ETY) N:o 1768/92, direktiivin 2001/20/EY, direktiivin 2001/83/EY ja asetuksen (EY) N:o 726/2004 muuttamisesta (EUVL L 378, 27.12.2006, s. 1).

         (4)  Euroopan parlamentin ja neuvoston asetus (EY) N:o 1902/2006, annettu 20 päivänä joulukuuta 2006, lastenlääkkeistä annetun asetuksen (EY) N:o 1901/2006 muuttamisesta (EUVL L 378, 27.12.2006, s. 20).

         (5)  Euroopan parlamentin ja neuvoston asetus (EY) N:o 469/2009, annettu 6 päivänä toukokuuta 2009, lääkkeiden lisäsuojatodistuksesta (EUVL L 152, 16.6.2009, s. 1).

         (6)  Komission asetus (EU) N:o 488/2012, annettu 8 päivänä kesäkuuta 2012, Euroopan parlamentin ja neuvoston asetuksen (EY) N:o 726/2004 nojalla annettuihin myyntilupiin liittyvien tiettyjen velvoitteiden rikkomisesta johtuvista taloudellisista seuraamuksista annetun asetuksen (EY) N:o 658/2007 muuttamisesta (EUVL L 150, 9.6.2012, s. 68).

         (7)  EYVL L 182, 2.7.1992, s. 1.

         (8)  Komission asetus (EY) N:o 658/2007, annettu 14 päivänä kesäkuuta 2007, Euroopan parlamentin ja neuvoston asetuksen (EY) N:o 726/2004 nojalla annettuihin myyntilupiin liittyvien tiettyjen velvoitteiden rikkomisesta johtuvista taloudellisista seuraamuksista (EUVL L 155, 15.6.2007, s. 10).

         LUONNOS
         ETA:N SEKAKOMITEAN PÄÄTÖS N:o …/2017,
         annettu …,
         ETA-sopimuksen liitteen II (Tekniset määräykset, standardit, testaus ja varmentaminen) ja liitteen XVII (Henkinen omaisuus) muuttamisesta
         ETA:N SEKAKOMITEA, joka
         ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
         sekä katsoo seuraavaa:

                     (1)

                     Lastenlääkkeistä sekä asetuksen (ETY) N:o 1768/92, direktiivin 2001/20/EY, direktiivin 2001/83/EY ja asetuksen (EY) N:o 726/2004 muuttamisesta 12 päivänä joulukuuta 2006 annettu Euroopan parlamentin ja neuvoston asetus (EY) N:o 1901/2006 (1) olisi otettava osaksi ETA-sopimusta.

                     (2)

                     Lastenlääkkeistä annetun asetuksen (EY) N:o 1901/2006 muuttamisesta 20 päivänä joulukuuta 2006 annettu Euroopan parlamentin ja neuvoston asetus (EY) N:o 1902/2006 (2) olisi otettava osaksi ETA-sopimusta.

                     (3)

                     Lääkkeiden lisäsuojatodistuksesta 6 päivänä toukokuuta 2009 annettu Euroopan parlamentin ja neuvoston asetus (EY) N:o 469/2009 (3) (kodifioitu toisinto) olisi otettava osaksi ETA-sopimusta.

                     (4)

                     Euroopan parlamentin ja neuvoston asetuksen (EY) N:o 726/2004 nojalla annettuihin myyntilupiin liittyvien tiettyjen velvoitteiden rikkomisesta johtuvista taloudellisista seuraamuksista annetun asetuksen (EY) N:o 658/2007 muuttamisesta 8 päivänä kesäkuuta 2012 annettu komission asetus (EU) N:o 488/2012 (4), sellaisena kuin se on oikaistuna EUVL:ssä L 338, 12.12.2012, s. 44, olisi otettava osaksi ETA-sopimusta.

                     (5)

                     Asetuksella (EY) N:o 469/2009 kumotaan neuvoston asetus (ETY) N:o 1768/92 (5), joka on otettu osaksi ETA-sopimusta ja joka olisi näin ollen poistettava ETA-sopimuksesta.

                     (6)

                     Komission asetuksella (EY) N:o 658/2007 vahvistetaan säännöt, jotka koskevat taloudellisten seuraamusten määräämistä asetuksen (EY) N:o 726/2004 nojalla myönnettyjen myyntilupien haltijoille. Kun komissio on myöntänyt myyntiluvan, EFTA-valtioiden olisi annettava samanaikaisesti vastaavat päätökset 30 päivän kuluessa luvan myöntämisestä. Koska olosuhteet ovat erityiset varsinkin siitä syystä, että komissio myöntää myyntiluvat, rikkomukset vaikuttavat unioniin ja sen etuihin ja rikkomusmenettelyt ovat luonteeltaan mutkikkaita ja teknisiä, EFTAn valvontaviranomaisen olisi tehtävä tiivistä yhteistyötä komission kanssa ja odotettava komission arviointia ja toimenpide-ehdotusta, ennen kuin EFTAn valvontaviranomainen tekee päätöksen taloudellisten seuraamusten määräämisestä EFTA-valtioon sijoittautuneille myyntilupien haltijoille.

                     (7)

                     Sen vuoksi olisi muutettava ETA-sopimuksen liitteitä II ja XVII,

               ON HYVÄKSYNYT TÄMÄN PÄÄTÖKSEN:
         1 artikla
         Muutetaan ETA-sopimuksen liitteessä II oleva XIII luku seuraavasti:

                     1.

                     Lisätään johdantotekstin 13. kappaleeseen sanojen ”harvinaislääkkeitä käsittelevän komitean” jälkeen seuraava teksti:
                     ”, lastenlääkekomitean”.

                     2.

                     Lisätään kohtaan 15q (Euroopan parlamentin ja neuvoston direktiivi 2001/83/EY) ja kohtaan 15zb (Euroopan parlamentin ja neuvoston asetus (EY) N:o 726/2004) luetelmakohta seuraavasti:

                                 ”—

                                    32006 R 1901: Euroopan parlamentin ja neuvoston asetus (EY) N:o 1901/2006, annettu 12 päivänä joulukuuta 2006 (EUVL L 378, 27.12.2006, s. 1).”

                     3.

                     Korvataan 15zb kohdan (Euroopan parlamentin ja neuvoston asetus (EY) N:o 726/2004) mukautus seuraavasti:
                     ”Euroopan komissiolle annettu toimivalta, joka koskee 84 artiklan 3 kohdan mukaista rikkomusmenettelyä, mukaan lukien toimivalta määrätä taloudellisia seuraamuksia myyntilupien haltijoille, kuuluu tapauksissa, joissa myyntiluvan haltija on sijoittautunut EFTA-valtioon, EFTAn valvontaviranomaiselle, jonka on käytettävä kyseisiä toimivaltuuksia tiiviissä yhteistyössä komission kanssa. Ennen kuin EFTAn valvontaviranomainen antaa taloudellisia seuraamuksia koskevan päätöksensä, komissio toimittaa sille asiaa koskevan arviointinsa ja toimenpide-ehdotuksensa.”

                     4.

                     Korvataan 15zj kohta (komission asetus (EY) N:o 658/2007) seuraavasti:
                     ”32007 R 0658: Komission asetus (EY) N:o 658/2007, annettu 14 päivänä kesäkuuta 2007, Euroopan parlamentin ja neuvoston asetuksen (EY) N:o 726/2004 nojalla annettuihin myyntilupiin liittyvien tiettyjen velvoitteiden rikkomisesta johtuvista taloudellisista seuraamuksista (EUVL L 155, 15.6.2007, s. 10), sellaisena kuin se on muutettuna seuraavalla:

                                 —

                                    32012 R 0488: komission asetus (EU) N:o 488/2012, annettu 8 päivänä kesäkuuta 2012 (EUVL L 150, 9.6.2012, s. 68), sellaisena kuin se on oikaistuna EUVL:ssä L 338, 12.12.2012, s. 44.

                           Tätä sopimusta sovellettaessa asetuksen säännöksiä koskee seuraava mukautus:
                     Euroopan komissiolle annettu toimivalta, joka koskee rikkomusmenettelyä, mukaan lukien toimivalta määrätä taloudellisia seuraamuksia myyntilupien haltijoille, kuuluu tapauksissa, joissa myyntiluvan haltija on sijoittautunut EFTA-valtioon, EFTAn valvontaviranomaiselle, jonka on käytettävä kyseisiä toimivaltuuksia tiiviissä yhteistyössä komission kanssa. Ennen kuin EFTAn valvontaviranomainen antaa taloudellisia seuraamuksia koskevan päätöksensä, komissio toimittaa sille asiaa koskevan arviointinsa ja toimenpide-ehdotuksensa.”

                     5.

                     Lisätään 15zo kohdan (komission täytäntöönpanoasetus (EU) N:o 198/2013) jälkeen kohta seuraavasti:

                                 ”15zp.

                                    32006 R 1901: Euroopan parlamentin ja neuvoston asetus (EY) N:o 1901/2006, annettu 12 päivänä joulukuuta 2006, lastenlääkkeistä sekä asetuksen (ETY) N:o 1768/92, direktiivin 2001/20/EY, direktiivin 2001/83/EY ja asetuksen (EY) N:o 726/2004 muuttamisesta (EUVL L 378, 27.12.2006, s. 1), sellaisena kuin se on muutettuna seuraavalla:

                                             —

                                                32006 R 1902: Euroopan parlamentin ja neuvoston asetus (EY) N:o 1902/2006, annettu 20 päivänä joulukuuta 2006 (EUVL L 378, 27.12.2006, s. 20).

                           Tätä sopimusta sovellettaessa asetuksen säännöksiä koskevat seuraavat mukautukset:

                                 a)

                                 Asetuksen 36 artiklan 3 kohdan soveltaminen ei edellytä sitä, että lääkkeellä on myyntilupa Liechtensteinissa.

                                 b)

                                 Euroopan komissiolle annettu toimivalta, joka koskee 49 artiklan 3 kohdan mukaista rikkomusmenettelyä, mukaan lukien toimivalta määrätä taloudellisia seuraamuksia myyntilupien haltijoille, kuuluu tapauksissa, joissa myyntiluvan haltija on sijoittautunut EFTA-valtioon, EFTAn valvontaviranomaiselle, jonka on käytettävä kyseisiä toimivaltuuksia tiiviissä yhteistyössä komission kanssa. Ennen kuin EFTAn valvontaviranomainen antaa taloudellisia seuraamuksia koskevan päätöksensä, komissio toimittaa sille asiaa koskevan arviointinsa ja toimenpide-ehdotuksensa.”

               2 artikla
         Korvataan ETA-sopimuksen liitteessä XVII oleva 6 kohta (neuvoston asetus (ETY) N:o 1768/92) seuraavasti:
         ”32009 R 0469: Euroopan parlamentin ja neuvoston asetus (EY) N:o 469/2009, annettu 6 päivänä toukokuuta 2009, lääkkeiden lisäsuojatodistuksesta (kodifioitu toisinto) (EUVL L 152, 16.6.2009, s. 1).
         Tätä sopimusta sovellettaessa asetuksen säännöksiä koskevat seuraavat mukautukset:

                     a)

                     Lisätään 7 artiklaan kohdat seuraavasti:
                     ”6.   Tämän artiklan 5 kohtaa ei sovelleta EFTA-valtioihin.
                     7.   Sen estämättä, mitä 4 kohdassa säädetään, viiden vuoden ajan sen jälkeen, kun asetus (EY) N:o 1901/2006 on tullut voimaan asianomaisessa EFTA-valtiossa, jo myönnetyn todistuksen voimassaoloajan jatkamista koskeva hakemus on jätettävä viimeistään kuusi kuukautta ennen todistuksen voimassaolon päättymistä.”

                     b)

                     Lisätään 21 artiklaan kohdat seuraavasti:
                     ”3.   Todistuksen voimassaoloaikaa voidaan jatkaa EFTA-valtiossa ainoastaan, jos todistuksen voimassaoloaika päättyy vähemmän kuin kuusi kuukautta ennen asetuksen (EY) N:o 1901/2006 voimaantuloa kyseisessä EFTA-valtiossa. Jos todistuksen voimassaoloaika päättyy ennen asetuksen (EY) N:o 1901/2006 voimaantuloa kyseisessä EFTA-valtiossa, todistuksen voimassaoloajan jatko tulee voimaan ainoastaan sen ajanjakson osalta, joka seuraa paitsi mainitun asetuksen voimaantuloa kyseisessä EFTA-valtiossa myös todistuksen voimassaoloajan jatkoa koskevan hakemuksen julkaisemista. Edellä olevaa 13 artiklan 3 kohtaa on kuitenkin sovellettava laskettaessa todistuksen voimassaoloajan jatkon kestoa.
                     4.   Sen estämättä, mitä 7 artiklan 7 kohdassa säädetään, jos todistuksen voimassaoloaika päättyy aiemmin kuin seitsemän kuukautta sen jälkeen, kun asetus (EY) N:o 1901/2006 on tullut voimaan kyseisessä EFTA-valtiossa, todistuksen voimassaoloajan jatkohakemus on jätettävä viimeistään kuukauden kuluttua mainitun asetuksen voimaantulosta kyseisessä EFTA-valtiossa. Näissä tapauksissa todistuksen voimassaoloajan jatko tulee voimaan ainoastaan jatkohakemuksen julkaisemispäivää seuraavan ajanjakson osalta. Edellä olevaa 13 artiklan 3 kohtaa on kuitenkin sovellettava laskettaessa todistuksen voimassaoloajan jatkon kestoa.
                     5.   Se, että todistuksen voimassaoloajan jatkohakemus on jätetty 3 ja 4 kohdan mukaisesti, ei estä kolmatta osapuolta, joka todistuksen voimassaoloajan päättymisen ja voimassaoloajan jatkoa koskevan hakemuksen julkaisemisen välillä on vilpittömässä mielessä hyödyntänyt keksintöä kaupallisesti tai vakavasti valmistellut tällaista hyödyntämistä, jatkamasta keksinnön hyödyntämistä.”

                     c)

                     Liechtensteinin ja Sveitsin välisen patenttiliiton vuoksi Liechtenstein ei anna tämän asetuksen mukaisia, lääkkeitä koskevia lisäsuojatodistuksia.”

               3 artikla
         Asetusten (EY) N:o 1901/2006, (EY) N:o 1902/2006 ja (EY) N:o 469/2009 sekä komission asetuksen (EU) N:o 488/2012, sellaisena kuin se on oikaistuna EUVL:ssä L 338, 12.12.2012, s. 44, islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
         4 artikla
         Tämä päätös tulee voimaan … päivänä …kuuta …, jos kaikki ETA-sopimuksen 103 artiklan 1 kohdan mukaiset ilmoitukset on tehty (*1).
         5 artikla
         Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

            Tehty Brysselissä …

                  ETA:n sekakomitean puolesta

                  Puheenjohtaja

                  ETA:n sekakomitean sihteerit

            (1)  EUVL L 378, 27.12.2006, s. 1.

            (2)  EUVL L 378, 27.12.2006, s. 20.

            (3)  EUVL L 152, 16.6.2009, s. 1.

            (4)  EUVL L 150, 9.6.2012, s. 68.

            (5)  EYVL L 182, 2.7.1992, s. 1.

            (*1)  [Valtiosäännön asettamista vaatimuksista on ilmoitettu.]


Avis juridique important

|

32003D0096

2003/96/EY: Neuvoston päätös, tehty 6 päivänä helmikuuta 2003, Euroopan yhteisön ja Ukrainan tiede- ja teknologiayhteistyötä koskevan sopimuksen tekemisestä

Virallinen lehti nro L 036 , 12/02/2003 s. 0031 - 0031

Neuvoston päätös,tehty 6 päivänä helmikuuta 2003,Euroopan yhteisön ja Ukrainan tiede- ja teknologiayhteistyötä koskevan sopimuksen tekemisestä(2003/96/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 170 artiklan toisen kohdan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan kanssa,ottaa huomioon komission ehdotuksen(1),ottaa huomioon Euroopan parlamentin lausunnon(2),sekä katsoo seuraavaa:(1) Euroopan yhteisöjen ja niiden jäsenvaltioiden sekä Ukrainan välinen kumppanuus- ja yhteistyösopimus(3) allekirjoitettiin 16 päivänä kesäkuuta 1994, ja se tuli voimaan 1 päivänä maaliskuuta 1998.(2) Helsingissä kokoontunut Eurooppa-neuvosto hyväksyi 11 päivänä joulukuuta 1999 Ukrainaa koskevan Eurooppa-neuvoston yhteisen strategian 1999/877/YUTP(4).(3) Euroopan yhteisö ja Ukraina toteuttavat erityisiä TTK-ohjelmia molemmille tärkeillä aloilla. Molemmat osapuolet ovat saamiensa kokemusten perusteella ilmaisseet haluavansa vahvistaa pidemmälle menevät ja laajemmat puitteet tieteen ja teknologian alan yhteistoiminnalle. Tämä tieteen ja teknologian alan yhteistyösopimus on osa Euroopan yhteisön ja Ukrainan yleistä yhteistyötä.(4) Neuvosto valtuutti 8 päivänä lokakuuta 2001 tekemällään päätöksellä komission neuvottelemaan Euroopan yhteisön puolesta Euroopan yhteisön ja Ukrainan tiede- ja teknologiayhteistyötä koskevasta sopimuksesta. Neuvotteludirektiivien mukaisesti käytyjen neuvottelujen tuloksena saatiin aikaan oheinen sopimus ja sen kaksi liitettä.(5) Sopimus allekirjoitettiin Kööpenhaminassa 4 päivänä heinäkuuta 2002.(6) Sopimus olisi hyväksyttävä,ON PÄÄTTÄNYT SEURAAVAA:1 artiklaHyväksytään yhteisön puolesta Euroopan yhteisön ja Ukrainan tiede- ja teknologiayhteistyötä koskeva sopimus.Sopimuksen teksti ja sen kaksi liitettä ovat tämän päätöksen liitteenä.2 artiklaNeuvoston puheenjohtaja antaa yhteisön puolesta sopimuksen 12 artiklassa tarkoitetun ilmoituksen.Tehty Brysselissä 6 päivänä helmikuuta 2003.Neuvoston puolestaPuheenjohtajaP. Efthymiou(1) Ehdotus annettu 11. lokakuuta 2002 (ei vielä julkaistu virallisessa lehdessä).(2) Lausunto annettu 17. joulukuuta 2002 (ei vielä julkaistu virallisessa lehdessä).(3) EYVL L 49, 19.2.1998, s. 3.(4) EYVL L 331, 23.12.1999, s. 1.


               27.9.2016

               FI

               Euroopan unionin virallinen lehti

               C 353/168

         P8_TA(2015)0199
   Päätös olla vastustamatta delegoitua säädöstä: Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen
   Euroopan parlamentin päätös olla vastustamatta 27. huhtikuuta 2015 annettua komission delegoitua asetusta Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen annetun Euroopan parlamentin ja neuvoston asetuksen (EU) N:o 1305/2013 liitteen I muuttamisesta (C(2015)02802 – 2015/2673(DEA))
   (2016/C 353/23)

      Euroopan parlamentti, joka

               —

               ottaa huomioon komission delegoidun asetuksen (C(2015)02802),

               —

               ottaa huomioon komission 3. helmikuuta 2015 päivätyn kirjeen, jossa komissio pyytää parlamenttia ilmoittamaan, ettei se aio vastustaa delegoitua asetusta,

               —

               ottaa huomioon maatalouden ja maaseudun kehittämisen valiokunnan kirjeen valiokuntien puheenjohtajakokouksen puheenjohtajalle 6. toukokuuta 2015,

               —

               ottaa huomioon Euroopan unionin toiminnasta tehdyn sopimuksen 290 artiklan,

               —

               ottaa Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen ja neuvoston asetuksen (EY) N:o 1698/2005 kumoamisesta 17. joulukuuta 2013 annetun Euroopan parlamentin ja neuvoston asetuksen (EU) N:o 1305/2013 (1) ja erityisesti sen 58 artiklan 7 kohdan ja 83 artiklan 5 kohdan,

               —

               ottaa huomioon maatalouden ja maaseudun kehittämisen valiokunnan suosituksen päätökseksi,

               —

               ottaa huomioon työjärjestyksen 105 artiklan 6 kohdan,

               —

               ottaa huomioon, että työjärjestyksen 105 artiklan 6 kohdan kolmannen ja neljännen luetelmakohdan mukaisessa määräajassa, joka päättyy 19. toukokuuta 2015, ei ole esitetty vastalauseita,

               A.

               ottaa huomioon, että neuvoston asetuksen (EU, Euratom) N:o 1311/2013 19 artiklan 1 kohdassa säädetään monivuotisen rahoituskehyksen tarkistamisesta siirtämällä varainhoitovuonna 2014 käyttämättä jääneet määrärahat seuraaville vuosille vastaavien menojen enimmäismääriä kasvattamalla, jos Euroopan maaseudun kehittämisen maatalousrahastosta hyväksytään uudet yhteistyössä hallinnoitavat ohjelmat 1 päivän tammikuuta 2014 jälkeen;

               B.

               toteaa, että Bulgarian, Tšekin tasavallan, Irlannin, Kreikan, Espanjan, Kroatian, Italian, Kyproksen, Luxemburgin, Unkarin, Maltan, Romanian ja Ruotsin maaseudun kehittämisohjelmat sekä tietyt Belgian, Saksan, Ranskan, Yhdistyneen kuningaskunnan alueelliset ohjelmat eivät olleet valmiita hyväksyttäviksi vuoden 2014 lopulla;

               C.

               toteaa, että asetusta (EU, Euratom) N:o 1311/2013 on tarkistettu vastaavasti neuvoston asetuksella (EU, Euratom) N:o 2015/623, jolla siirretään Euroopan maaseudun kehittämisen maatalousrahaston osalta vastaavat varainhoitovuonna 2014 käyttämättä määrärahat vuosien 2015 ja 2016 enimmäismääriin;

               D.

               katsoo, että asetuksen (EU) N:o 1305/2013, jossa säädetään unionin maaseudun kehittämiseen osoittaman tuen jakautumisesta kaudella 2014–2020, liitettä I olisi sen vuoksi tarkistettava vastaavasti;

               E.

               katsoo, että delegoitu asetus on tärkeä maaseudun kehittämisohjelmien joustavan ja nopean hyväksymisen kannalta ja että sen olisi tultava voimaan sitä päivää seuraavana päivänä, jona se julkaistaan Euroopan unionin virallisessa lehdessä;

               1.

               ilmoittaa, ettei se vastusta delegoitua asetusta;

               2.

               kehottaa puhemiestä välittämään tämän päätöksen neuvostolle ja komissiolle.

      (1)  EUVL L 347, 20.12.2013, s. 487.


title: Neuvoston päätös 2012/515/YUTP, annettu 24 päivänä syyskuuta 2012 , Kongon demokraattisen tasavallan turvallisuusalan uudistusta koskevasta Euroopan unionin neuvonta- ja avustusoperaatiosta (EUSEC RD Congo) annetun päätöksen 2010/565/YUTP muuttamisesta ja sen voimassaolon jatkamisesta

text:
               25.9.2012

               FI

               Euroopan unionin virallinen lehti

               L 257/18

         NEUVOSTON PÄÄTÖS 2012/515/YUTP,
   annettu 24 päivänä syyskuuta 2012,
   Kongon demokraattisen tasavallan turvallisuusalan uudistusta koskevasta Euroopan unionin neuvonta- ja avustusoperaatiosta (EUSEC RD Congo) annetun päätöksen 2010/565/YUTP muuttamisesta ja sen voimassaolon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto antoi 21 päivänä syyskuuta 2010 päätöksen 2010/565/YUTP Kongon demokraattisen tasavallan turvallisuusalan uudistusta koskevasta Euroopan unionin neuvonta- ja avustusoperaatiosta (EUSEC RD Congo) (1); päätöstä on viimeksi muutettu päätöksellä 2011/538/YUTP (2). EUSEC RD Congo päättyy 30 päivänä syyskuuta 2012.

               (2)

               Poliittisten ja turvallisuusasioiden komitea hyväksyi 13 päivänä heinäkuuta 2012 suosituksen EUSEC RD Congon jatkamisesta yhdellä vuodella, jota seuraa lopullinen 12 kuukauden pituinen siirtymäkausi, jonka aikana tehtävät on tarkoitus siirtää toiselle osapuolelle.

               (3)

               EUSEC RD Congoa olisi näin ollen jatkettava 30 syyskuuta 2013 saakka.

               (4)

               On tarpeen vahvistaa rahoitusohje EUSEC RD Congoon liittyvien menojen kattamiseksi kaudelle, joka alkaa 1 päivänä lokakuuta 2012 ja päättyy 30 päivänä syyskuuta 2013.

               (5)

               On myös tarpeen mukauttaa eräitä EU:n turvallisuusluokiteltuja tietoja koskevia säännöksiä.

               (6)

               EUSEC RD Congo toteutetaan tilanteessa, joka saattaa huonontua ja joka voi haitata Euroopan unionista tehdyn sopimuksen 21 artiklassa määrättyjen unionin ulkoisen toiminnan tavoitteiden saavuttamista,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2010/565/YUTP seuraavasti:

               1)

               Lisätään 9 artiklan 1 kohtaan alakohta seuraavasti:
               "Operaatioon liittyviin menoihin tarkoitettu rahoitusohje 1 päivänä lokakuuta 2012 alkavalla ja 30 päivänä syyskuuta 2013 päättyvällä kaudella on 11 000 000 euroa."

               2)

               Korvataan 13 artikla seuraavasti:
               "13 artikla
               Turvallisuusluokiteltujen tietojen luovuttaminen
               1.   Korkealla edustajalla on valtuudet luovuttaa tarvittaessa ja operaation tarpeiden mukaisesti tähän päätökseen osallistuville kolmansille valtioille operaatiota varten laadittuja EU:n turvallisuusluokiteltuja tietoja ja asiakirjoja "CONFIDENTIEL UE / EU CONFIDENTIAL" -tasolle saakka turvallisuussäännöistä EU:n turvallisuusluokiteltujen tietojen suojaamiseksi 31 päivänä maaliskuuta 2011 tehtyä neuvoston päätöstä 2011/292/EU (3) noudattaen.
               2.   Korkealla edustajalla on myös valtuudet operaation operatiivisten tarpeiden mukaisesti luovuttaa Yhdistyneille kansakunnille operaatiota varten laadittuja EU:n turvallisuusluokiteltuja tietoja ja asiakirjoja "RESTREINT UE / EU RESTRICTED" -tasolle saakka päätöstä 2011/292/EU noudattaen. Tätä varten vahvistetaan korkean edustajan ja Yhdistyneiden kansakuntien toimivaltaisten viranomaisten väliset järjestelyt.
               3.   Jos kyseessä on tarkasti määritelty ja välitön operatiivinen tarve, korkealla edustajalla on lisäksi valtuudet luovuttaa isäntävaltiolle operaatiota varten laadittuja EU:n turvallisuusluokiteltuja tietoja ja asiakirjoja "RESTREINT UE / EU RESTRICTED" -tasolle saakka päätöstä 2011/292/EU noudattaen. Tätä varten vahvistetaan korkean edustajan ja isäntävaltion toimivaltaisten viranomaisten väliset järjestelyt.
               4.   Korkealla edustajalla on valtuudet luovuttaa tähän päätökseen osallistuville kolmansille valtioille tätä operaatiota koskeviin neuvoston keskusteluihin liittyviä EU:n turvallisuusluokittelemattomia asiakirjoja, joita koskee neuvoston työjärjestyksen (4) 6 artiklan 1 kohdan mukainen salassapitovelvollisuus.
               5.   Korkea edustaja voi siirtää 1–4 kohdassa tarkoitetut valtuudet sekä oikeuden sopia 2 ja 3 kohdassa tarkoitetuista järjestelyistä alaisuudessaan oleville henkilöille, siviilioperaatiokomentajalle ja/tai operaation johtajalle.

               3)

               Korvataan 15 artiklan 3 kohta seuraavasti:
               "3.   Operaation johtajaa avustaa operaation turvallisuusjohtaja, joka raportoi operaation johtajalle ja joka on myös läheisessä toiminnallisessa suhteessa Euroopan ulkosuhdehallintoon."

               4)

               Korvataan 17 artiklan toinen kohta seuraavasti:
               "Sitä sovelletaan 30 päivään syyskuuta 2013."

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 24 päivänä syyskuuta 2012.

            Neuvoston puolesta

            Puheenjohtaja

         A. D. MAVROYIANNIS

      (1)  EUVL L 248, 22.9.2010, s. 59.

      (2)  EUVL L 236, 13.9.2011, s. 10.

      (3)  EUVL L 141, 27.5.2011, s. 17.

      (4)  Neuvoston päätös 2009/937/EU, tehty 1 päivänä joulukuuta 2009, neuvoston työjärjestyksen hyväksymisestä (EUVL L 325. 11.12.2009. s. 35)."


title: Päätös muodollisen tutkintamenettelyn lopettamisesta, kun EFTA-valtio on peruuttanut ilmoituksensa – Vuonna 2014 tehdyt PCC:n energiasopimus ja sähkönsiirtosopimus

text:
               11.2.2016

               FI

               Euroopan unionin virallinen lehti

               C 52/14

         Päätös muodollisen tutkintamenettelyn lopettamisesta, kun EFTA-valtio on peruuttanut ilmoituksensa
   Vuonna 2014 tehdyt PCC:n energiasopimus ja sähkönsiirtosopimus
   (2016/C 52/09)
   EFTAn valvontaviranomainen on päättänyt 17. kesäkuuta 2015 tehdyllä päätöksellä 238/15/COL lopettaa muodollisen tutkintamenettelyn valvonta- ja tuomioistuinsopimuksen pöytäkirjassa 3 olevan II osan 4 artiklan 4 kohdan nojalla. Menettely aloitettiin 10. joulukuuta 2014 päätöksellä N:o 543/14/COL, ja se koskee i) Landsvirkjun hf.:n ja PCC Bakki Silicon hf.:n 17. maaliskuuta 2014 allekirjoittamaa energiasopimusta ja ii) Landsnet hf.:n ja PCC Bakki Silicon hf.:n 7. helmikuuta 2014 tekemää energiansiirtosopimusta.
   Menettelyllä ei enää ole kohdetta, koska kyseinen EFTA-valtio on peruuttanut ilmoituksensa ja koska sopimuspuolet ovat irtisanoneet sopimukset ennen niiden voimaantuloa.
   Päätöksen koko teksti, josta on poistettu luottamukselliset tiedot, on saatavissa todistusvoimaisella kielellä EFTAn valvontaviranomaisen verkkosivuilta:
   http://www.eftasurv.int/state-aid/state-aid-register/.


title: 2012/738/EU: Neuvoston päätös, annettu 13 päivänä marraskuuta 2012 , elintarvikeapua koskevan yleissopimuksen tekemisestä Euroopan unionin puolesta

text:
               30.11.2012

               FI

               Euroopan unionin virallinen lehti

               L 330/1

         NEUVOSTON PÄÄTÖS,
   annettu 13 päivänä marraskuuta 2012,
   elintarvikeapua koskevan yleissopimuksen tekemisestä Euroopan unionin puolesta
   (2012/738/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 214 artiklan 4 kohdan yhdessä sen 218 artiklan 6 kohdan a alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Unioni on elintarvikeapua koskevan vuoden 1999 yleissopimuksen (1), jäljempänä ’vuoden 1999 yleissopimus’, osapuoli, ja tuon yleissopimuksen voimassaolo päättyy 1 päivänä heinäkuuta 2012.

               (2)

               23 päivänä heinäkuuta 2012 annetun neuvoston päätöksen 2012/511/EU (2) mukaisesti on allekirjoitettu elintarvikeapua koskeva yleissopimus, jäljempänä ’yleissopimus’, sillä varauksella, että sopimuksen tekeminen saatetaan päätökseen myöhemmin.

               (3)

               On unionin edun mukaista olla yleissopimuksen osapuoli, sillä yleissopimuksen on määrä auttaa saavuttamaan Euroopan unionin toiminnasta tehdyn sopimuksen 214 artiklan 1 kohdassa tarkoitettuja humanitaarisen avun tavoitteita.

               (4)

               Yleissopimus olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään elintarvikeapua koskeva yleissopimus, jäljempänä ’yleissopimus’, unionin puolesta.
   Yleissopimuksen teksti on liitetty tähän päätökseen.
   2 artikla
   Komissio päättää unionin puolesta tehtävästä vuotuisesta sitoumuksesta yleissopimuksen 5 artiklan mukaisesti ja ilmoittaa sitoumuksen komitean sihteeristölle.
   3 artikla
   Komissio esittää vuosikertomukset ja osallistuu tietojen vaihtoon unionin puolesta yleissopimuksen 6 artiklan mukaisesti.
   4 artikla
   Neuvoston puheenjohtaja nimeää yhden tai useamman henkilön, jolla on valtuudet tallettaa unionin puolesta yleissopimuksen 12 artiklassa tarkoitetut hyväksymiskirjat osoitukseksi siitä, että unioni suostuu sitoutumaan yleissopimukseen (3).
   5 artikla
   Tämä päätös tulee voimaan päivänä, jona se hyväksytään.

      Tehty Brysselissä 13 päivänä marraskuuta 2012.

            Neuvoston puolesta

            Puheenjohtaja

         V. SHIARLY

      (1)  EYVL L 222, 24.8.1999, s. 40.

      (2)  EUVL L 256, 22.9.2012, s. 3.

      (3)  Neuvoston pääsihteeristö julkaisee yleissopimuksen voimaantulopäivän Euroopan unionin virallisessa lehdessä.

      KÄÄNNÖS
      ELINTARVIKEAPUA KOSKEVA YLEISSOPIMUS
      JOHDANTO-OSA
      TÄMÄN YLEISSOPIMUKSEN OSAPUOLET, jotka
      VAHVISTAVAT olevansa jatkuvasti sitoutuneita elintarvikeapua koskevan vuoden 1999 yleissopimuksen edelleen päteviin tavoitteisiin, jotka ovat maailman elintarviketurvan edistäminen ja kansainvälisellä yhteisöllä olevan kyvyn parantaminen vastata elintarvikkeita koskeviin hätätilanteisiin ja muihin elintarvikkeita koskeviin kehitysmaiden tarpeisiin;
      PYRKIVÄT parantamaan elintarvikeavun tuloksellisuutta, tehokkuutta ja laatua, minkä tarkoituksena on säilyttää ihmishenkiä ja lievittää kaikkein heikoimmassa asemassa olevien väestöryhmien kärsimystä erityisesti hätätilanteissa lujittamalla kansainvälistä yhteistyötä ja yhteensovittamista, erityisesti osapuolten ja sidosryhmien kesken;
      TUNNUSTAVAT, että heikossa asemassa olevilla väestöryhmillä on elintarvikkeisiin ja ravitsemukseen liittyviä erityistarpeita;
      VAHVISTAVAT, että valtiot ovat ensisijaisesti itse vastuussa omasta elintarviketurvansa varmistamisesta, ja näin ollen niiden vastuulla on toteuttaa asteittain oikeus elintarvikkeiden riittävään saantiin, sellaisena kuin se on määritelty Yhdistyneiden kansakuntien elintarvike- ja maatalousjärjestön (FAO) neuvoston marraskuussa 2004 hyväksymissä vapaaehtoisissa suuntaviivoissa, jotka koskevat oikeutta elintarvikkeiden riittävään saantiin koskevan tavoitteen asteittaisen toteutumisen tukemista kansallisen elintarviketurvan puitteissa (Food and Agriculture Organization (FAO) Voluntary Guidelines to support the Progressive Realization of the Right to Adequate Food in the Context of National Food Security);
      ROHKAISEVAT puutteellisesta elintarviketurvasta kärsivien maiden hallituksia kehittämään ja panemaan täytäntöön kansallisia strategioita, jotka kohdistuvat elintarviketurvan puutteellisuuden perimmäisiin syihin pitkän aikavälin toimenpiteiden avulla ja varmistamaan hätäavun, toipumisvaiheen ja kehitystoimien asianmukainen niveltyminen toisiinsa;
      VIITTAAVAT kansainväliseen humanitaariseen oikeuteen ja humanitaarisiin perusperiaatteisiin, jotka ovat humaanisuus, puolueettomuus, tasapuolisuus ja riippumattomuus;
      VIITTAAVAT Tukholmassa 17 päivänä kesäkuuta 2003 hyväksyttyihin hyvän humanitaarisen avunannon periaatteisiin ja käytäntöihin;
      TUNNUSTAVAT, että osapuolilla on omat toimintapolitiikkansa, jotka koskevat elintarvikeavun toimittamista hätä- ja muissa tilanteissa;
      OTTAVAT HUOMIOON maailman ravintotilannetta käsitelleen Rooman huippukokouksen vuonna 1996 hyväksymän toimintaohjelman sekä maailmanlaajuista kestävää elintarviketurvaa koskevat Rooman julistuksen viisi periaatetta, jotka on mainittu vuonna 2009 pidetyn maailman ruokaturvaa käsitelleen huippukokouksen julistuksessa, erityisesti sitoumuksen saavuttaa elintarviketurva maailmanlaajuisesti ja Yhdistyneiden kansakuntien yleiskokouksen Yhdistyneiden kansakuntien vuosituhatjulistuksessa vahvistamat ja meneillään olevat ponnistelut köyhyyden vähentämiseksi ja nälän poistamiseksi;
      OTTAVAT HUOMIOON avunantaja- ja -vastajanottajamaiden tekemät sitoumukset parantaa kehitysavun tuloksellisuutta soveltaen periaatteita, jotka Taloudellisen yhteistyön ja kehityksen järjestö (OECD) hyväksyi vuonna 2005 annetussa kehitysavun tuloksellisuutta koskevassa Pariisin julistuksessa;
      OVAT PÄÄTTÄNEET toimia Maailman kauppajärjestöön (WTO) liittyvien velvoitteidensa ja erityisesti WTO:n elintarvikeapua koskevien periaatteiden mukaisesti,
      OVAT SOPINEET SEURAAVAA:
      1 artikla
      Tavoitteet
      Tämän yleissopimuksen tavoitteena on pelastaa ihmishenkiä, vähentää nälkää, parantaa elintarviketurvaa sekä parantaa kaikkein heikoimmassa asemassa olevien väestöryhmien ravitsemustilaa

                  a)

                  vastaamalla kaikkein heikoimmassa asemassa olevien väestöryhmien elintarvike- ja ravitsemustarpeisiin elintarvikeavun toimittamista koskevin osapuolten sitoumuksin, millä parannetaan turvallisen ja ravitsevan ruoan riittävää saantia ja kulutusta,

                  b)

                  varmistamalla, että kaikkein heikoimmassa asemassa oleville väestöryhmille annettava elintarvikeapu on soveltuvaa, oikea-aikaista, tuloksellista, tehokasta ja perustuu tarpeisiin ja yhteisiin periaatteisiin, ja

                  c)

                  helpottamalla tietojen jakamista, yhteistyötä ja yhteensovittamista ja tarjoamalla keskustelufoorumin, jotta osapuolten voimavarojen käytön tuloksellisuutta, tehokkuutta ja johdonmukaisuutta voidaan parantaa tarpeisiin vastattaessa.

            2 artikla
      Elintarvikeavun periaatteet
      Antaessaan ja toimittaessaan elintarvikeapua kaikkein heikoimmassa asemassa oleville väestöryhmille osapuolten olisi aina noudatettava seuraavia periaatteita:

                  a)

                  Yleiset elintarvikeavun periaatteet:

                              i)

                              Elintarvikeapua annetaan ainoastaan silloin, kun se on kaikkein tuloksellisin ja sopivin keino tyydyttää kaikkein heikoimmassa asemassa olevien väestöryhmien elintarvike- tai ravitsemustarpeet.

                              ii)

                              Elintarvikeapua annettaessa otetaan huomioon vastaanottajamaiden pitkän aikavälin tavoitteet, jotka koskevat olojen ennalleen palauttamista ja kehittämistä, ja tarvittaessa tuetaan laajempaa tavoitetta, joka koskee elintarviketurvan saavuttamista.

                              iii)

                              Elintarvikeapua annetaan tavalla, joka suojelee heikossa asemassa olevien väestöryhmien ja paikallisyhteisöjen elinkeinoja ja parantaa niiden omavaraisuutta ja selviytymiskykyä sekä ehkäisee ja lievittää elintarviketurvaa uhkaavia kriisejä ja auttaa niihin valmistautumisessa ja vastaamisessa niihin.

                              iv)

                              Elintarvikeapua annetaan siten, että vältetään riippuvuutta ja minimoidaan suorat ja välilliset kielteiset vaikutukset avunsaajiin ja muihin.

                              v)

                              Elintarvikeapua annetaan tavalla, joka ei vaikuta kielteisesti paikalliseen tuotantoon, markkinaolosuhteisiin, kaupan pitämisen rakenteisiin ja kauppaan tai heikossa asemassa oleville väestöryhmille välttämättömien tavaroiden hintaan.

                              vi)

                              Elintarvikeapu toimitetaan kokonaisuudessaan avustuksina aina kun se on mahdollista.

                  b)

                  Elintarvikeavun tuloksellisuutta koskevat periaatteet:

                              i)

                              Jotta heikossa asemassa oleville väestöryhmille tarkoitettuun elintarvikeapuun käytettävissä olevaa rahamäärää ja avun tuloksellisuutta voidaan lisätä, liitännäiskustannukset pidetään mahdollisimman pieninä.

                              ii)

                              Pyritään aktiivisesti tekemään yhteistyötä, sovittamaan yhteen ja jakamaan tietoa elintarvikeapuohjelmien tuloksellisuuden ja tehokkuuden lisäämiseksi sekä elintarvikeavun ja siihen liittyvien politiikan alojen ja välineiden keskinäisen johdonmukaisuuden parantamiseksi.

                              iii)

                              Ostetaan elintarvikkeet ja muut elintarvikeapuun kuuluvat hyödykkeet paikallisilta tai alueellisilta toimittajilta aina, kun se on mahdollista ja asianmukaista.

                              iv)

                              Lisätään mahdollisuuksien mukaan sitomattoman, käteiseen perustuvan elintarvikeavun osuutta, kun tämä on mahdollista ja vastaa tarpeita.

                              v)

                              Muutetaan elintarvikeapu rahaksi ainoastaan, kun siihen on selkeä tarve ja tällä parannetaan heikossa asemassa olevien väestöryhmien elintarviketurvaa. Rahaksi muuttamisen on perustuttava avoimeen ja objektiiviseen markkina-analyysiin, ja kaupallista väärinkäyttöä on ehkäistävä.

                              vi)

                              Varmistetaan, että elintarvikeapua ei käytetä osapuolten markkinatavoitteiden edistämiseen.

                              vii)

                              Vältetään mahdollisimman pitkälle elintarvikeavun jälleenvientiä, jollei kyse ole hätätilanteen ehkäisemisestä tai siinä auttamisesta. Elintarvikeapua voidaan jälleenviedä ainoastaan siten, että kaupallinen väärinkäyttö ehkäistään.

                              viii)

                              Tunnustetaan, silloin kun aiheellista, että elintarvikeaputoimien järjestelyt, yhteensovittaminen ja toteuttaminen ovat ensisijaisesti toimivaltaisten viranomaisten tai asiaankuuluvien sidosryhmien tehtäviä ja niiden vastuulla.

                  c)

                  Elintarvikeavun toimittamista koskevat periaatteet:

                              i)

                              Kohdennetaan elintarvikeapu heikoimmassa asemassa olevien väestöryhmien elintarvike- ja ravitsemustarpeiden mukaisesti.

                              ii)

                              Otetaan avunsaajat sekä soveltuvissa tapauksissa muut mahdolliset sidosryhmät mukaan tarpeiden arviointiin sekä elintarvikeavun suunnitteluun, täytäntöönpanoon, seurantaan ja arviointiin.

                              iii)

                              Annetaan sellaista elintarvikeapua, joka täyttää sovellettavat turvallisuus- ja laatuvaatimukset, kunnioittaa paikallisia ja kulttuuriin liittyviä ravitsemustottumuksia sekä vastaa avunsaajien ravitsemuksellisia tarpeita.

                              iv)

                              Vaalitaan elintarvikeavun vastaanottajien ihmisarvoa.

                  d)

                  Elintarvikeavun vastuullisuutta koskevat periaatteet:

                              i)

                              Toteutetaan soveltuvia erityistoimenpiteitä elintarvikeapua koskevien toimintapolitiikkojen, ohjelmien ja toimien vastuullisuuden ja tarkasteltavuuden parantamiseksi.

                              ii)

                              Seurataan ja arvioidaan elintarvikeavun tuloksia ja vaikutusta ja tiedotetaan niistä säännöllisesti ja avoimesti, jotta parhaita käytäntöjä voidaan kehittää edelleen ja saada aikaan mahdollisimman suuri vaikutus.

            3 artikla
      Suhde WTO-sopimuksiin
      Tällä yleissopimuksella ei poiketa osapuolten välillä sovellettavista olemassa olevista tai tulevista WTO-velvoitteista. Jos tällaiset velvoitteet ovat ristiriidassa tämän yleissopimuksen kanssa, ensin mainitut ovat ensisijaisia. Mikään tässä yleissopimuksessa ei rajoita kantoja, joita osapuolet voivat omaksua missä tahansa neuvotteluissa WTO:ssa.
      4 artikla
      Hyväksytty maa, hyväksytyt heikossa asemassa olevat väestöryhmät, hyväksytyt tuotteet, hyväksytyt toimet ja liitännäiskustannukset
      1.   ’Hyväksytyllä maalla’ tarkoitetaan kaikkia OECD:n kehitysapukomitean (DAC) virallisen kehitysavun vastaanottajiksi luokittelemia maita tai mitä tahansa muuta maata, joka mainitaan menettely- ja täytäntöönpanosäännöissä (Rules of Procedure and Implementation).
      2.   ’Hyväksytyillä heikossa asemassa olevilla väestöryhmillä’ tarkoitetaan heikossa asemassa olevia väestöryhmiä missä tahansa hyväksytyssä maassa.
      3.   ’Hyväksytyillä tuotteilla’ tarkoitetaan ihmisravinnoksi tarkoitettuja tuotteita, jotka vastaavat kohdemaan kansallisia periaatteita ja asiaankuuluvaa lainsäädäntöä, mukaan luettuina sovellettavat kansainväliset elintarvikkeiden turvallisuutta ja laatua koskevat normit, sekä tuotteita, joilla edistetään elintarviketarpeiden tyydyttymistä ja turvataan elinkeinoja hätätilanteissa ja toipumisvaiheen alussa. Hyväksyttyjen tuotteiden luettelo sisältyy menettely- ja täytäntöönpanosääntöihin.
      4.   Osapuolen 5 artiklan mukaiseen vuotuiseen vähimmäissitoumukseen hyväksyttyjen toimien on oltava 1 artiklan mukaisia, ja niihin on sisällyttävä ainakin seuraavat toimet:

                  a)

                  hyväksyttyjen tuotteiden toimitus ja jakelu;

                  b)

                  käteisten varojen ja elintarvikekuponkien tarjoaminen; sekä

                  c)

                  ravitsemukselliset toimenpiteet.

            Hyväksyttyjä toimia käsitellään tarkemmin menettely- ja täytäntöönpanosäännöissä.
      5.   Osapuolen 5 artiklan mukaisen vuotuisen vähimmäissitoumuksen täytäntöönpanoon hyväksyttyjen liitännäiskustannusten on oltava 1 artiklan mukaiset, ja niiden on rajoituttava kustannuksiin, jotka liittyvät suoraan menettely- ja täytäntöönpanosäännöissä tarkemmin kuvattuihin hyväksyttyihin toimiin.
      5 artikla
      Sitoumus
      1.   Kukin osapuoli sopii tämän yleissopimuksen tavoitteiden saavuttamiseksi tekevänsä lakiensa ja säädöstensä mukaisen vuotuisen elintarvikeapusitoumuksen. Kunkin osapuolen sitoumusta kutsutaan sen ”vuotuiseksi vähimmäissitoumukseksi”.
      2.   Vuotuinen vähimmäissitoumus on ilmaistava arvona tai määränä menettely- ja täytäntöönpanosäännöissä tarkemmin esitetyn mukaisesti. Osapuoli voi ilmaista sitoumuksensa joko vähimmäisarvona tai vähimmäismääränä tai näiden yhdistelmänä.
      3.   Arvona ilmaistavat vuotuiset vähimmäissitoumukset voidaan ilmaista osapuolen valitsemana valuuttana. Määränä ilmaistavat vuotuiset vähimmäissitoumukset voidaan ilmaista viljayksikkötonneina tai muissa mittayksiköissä, jotka on mainittu menettely- ja täytäntöönpanosäännöissä.
      4.   Kukin osapuoli ilmoittaa sihteeristölle alustavan vuosittaisen vähimmäissitoumuksensa mahdollisimman pian ja viimeistään kuuden kuukauden kuluttua tämän yleissopimuksen voimaantulosta tai kolmen kuukauden kuluessa sen liittymisestä tähän yleissopimukseen.
      5.   Kukin osapuoli ilmoittaa sihteeristölle kaikista muutoksista seuraavien vuosien vuotuiseen vähimmäissitoumukseensa viimeistään muutosta edeltävän vuoden joulukuun 15 päivänä.
      6.   Sihteeristö ilmoittaa ajan tasalle saatetut vuotuiset vähimmäissitoumukset kaikille osapuolille mahdollisimman pian ja viimeistään kunkin vuoden tammikuun 1 päivänä.
      7.   Vuotuiseen vähimmäissitoumukseen luettavat suoritukset olisi tehtävä kokonaisuudessaan avustuksina aina kun se on mahdollista. Osapuolen sitoumuksen täytäntöönpanoon luettavasta elintarvikeavusta on vähintään 80 prosenttia menettely- ja täytäntöönpanosäännöissä tarkemmin määritellyille hyväksytyille maille ja hyväksytyille heikossa asemassa oleville väestöryhmille osoitettavasta elintarvikeavusta annettava kokonaisuudessaan avustuksina. Osapuolet pyrkivät mahdollisuuksien mukaan vähitellen kasvattamaan tätä osuutta. Suoritukset, joita ei tehdä kokonaisuudessaan avustuksina, olisi kirjattava kunkin osapuolen vuosikertomukseen.
      8.   Osapuolet sitoutuvat suorittamaan kaikki tähän yleissopimukseen perustuvat elintarvikeaputoiminnot siten, että vältetään häiriöitä tavanomaisille tuotantotavoille ja kansainväliselle kaupalle.
      9.   Osapuolet varmistavat, että elintarvikeavun antaminen ei ole suoraan tai välillisesti, virallisesti tai epävirallisesti eikä avoimesti tai peitetysti sidoksissa maataloustuotteiden taikka muiden tavaroiden ja palveluiden kaupalliseen vientiin vastaanottajamaihin.
      10.   Täyttääkseen arvona tai määränä ilmaistun vuotuisen vähimmäissitoumuksensa osapuoli tekee tämän yleissopimuksen mukaisia suorituksia, jotka koostuvat varoista, jotka on tarkoitettu 4 artiklassa mainittujen, menettely- ja täytäntöönpanosäännöissä tarkemmin määritettyjen hyväksyttyjen tuotteiden ja toimien sekä liitännäiskustannusten rahoitukseen.
      11.   Tämän yleissopimukseen perustuvan vuotuisen vähimmäissitoumuksen täyttämiseksi tehtävät suoritukset voidaan kohdentaa ainoastaan 4 artiklassa mainituille, menettely- ja täytäntöönpanosäännöissä tarkemmin määritellyille hyväksytyille maille tai hyväksytyille heikossa asemassa oleville väestöryhmille.
      12.   Osapuolten suoritukset voidaan toimittaa kahdenvälisesti, hallitustenvälisten tai muiden kansainvälisten järjestöjen taikka muiden elintarvikeapukumppaneiden, mutta ei muiden osapuolten välityksellä.
      13.   Kukin osapuoli pyrkii toteuttamaan vuotuisen vähimmäissitoumuksensa. Jos osapuoli ei pysty toteuttamaan jonkin vuoden vuotuista vähimmäissitoumustaan, se selostaa epäonnistumiseen johtaneet seikat kyseisen vuoden vuosikertomuksessaan. Puuttuva määrä lisätään osapuolen seuraavan vuoden vuotuiseen vähimmäissitoumukseen, jollei 7 artiklan nojalla perustettu komitea toisin päätä tai jollei poikkeuksellisten olosuhteiden vuoksi ole perusteltua olla toimimatta tällä tavoin.
      14.   Jos osapuolen suoritukset ylittävät sen vuotuisen vähimmäissitoumuksen, ylittyvä osuus, kuitenkin enintään viisi prosenttia sen vuotuisesta vähimmäissitoumuksesta, voidaan laskea osaksi osapuolen seuraavan vuoden sitoumukseen perustuvia suorituksia.
      6 artikla
      Vuosikertomukset ja tietojen vaihto
      1.   Kukin osapuoli laatii 90 päivän kuluessa kalenterivuoden päättymisestä sihteeristölle menettely- ja täytäntöönpanosääntöjen mukaisen vuosikertomuksen, jossa esitetään yksityiskohtaisesti, miten se on toteuttanut tähän yleissopimukseen perustuvan vuotuisen vähimmäissitoumuksensa.
      2.   Vuosikertomuksessa on oltava kertova osio, johon voidaan sisällyttää tietoja siitä, miten osapuolen elintarvikeapupolitiikka, -ohjelmat ja toimet edistävät tämän yleissopimuksen tavoitteita ja periaatteita.
      3.   Osapuolten olisi jatkuvasti vaihdettava tietoja elintarvikeapupolitiikoistaan ja -ohjelmistaan sekä näiden politiikkojen ja ohjelmien arvioinneissa havaitsemistaan tuloksista.
      7 artikla
      Elintarvikeapukomitea
      1.   Perustetaan elintarvikeapukomitea, jäljempänä ’komitea’, joka koostuu kaikista tämän yleissopimuksen osapuolista.
      2.   Komitea tekee päätöksensä virallisissa istunnoissaan ja suorittaa tehtävät, joita tämän yleissopimuksen määräysten täytäntöönpano sen periaatteiden ja tavoitteiden mukaisesti edellyttää.
      3.   Komitea hyväksyy menettelytapasääntönsä; se voi myös hyväksyä sääntöjä, joissa selvennetään tämän yleissopimuksen määräyksiä niiden asianmukaisen täytäntöönpanon varmistamiseksi. Elintarvikeapua koskevan vuoden 1999 yleissopimuksen nojalla perustetun elintarvikeapukomitean 25 päivänä huhtikuuta 2012 hyväksymä asiakirja FAC(11/12)1 toimii alkuvaiheessa tämän yleissopimuksen menettely- ja täytäntöönpanosääntöinä. Komitea voi myöhemmin päättää muuttaa näitä menettely- ja täytäntöönpanosääntöjä.
      4.   Komitea tekee päätöksensä yhteisymmärryksellä eli siten, että yksikään osapuoli ei virallisesti vastusta ehdotusta virallisessa istunnossa käsiteltävää aihetta koskevaksi komitean päätökseksi. Virallisen vastustuksen voi ilmaista joko virallisessa istunnossa tai 30 päivän kuluessa siitä, kun virallisen istunnon pöytäkirja, johon kyseiset päätösehdotukset on kirjattu, on jaettu.
      5.   Sihteeristö laatii kunkin vuoden osalta komitealle yhteenvetokertomuksen, joka laaditaan, hyväksytään ja julkaistaan menettely- ja täytäntöönpanosääntöjen mukaisesti.
      6.   Komitean on tarkoitus tarjota osapuolille foorumi, jolla keskustella elintarvikeapua koskevista kysymyksistä, kuten tarpeesta saada riittäviä ja oikea-aikaisia voimavaroja koskevia sitoumuksia ratkaisuna elintarvike- ja ravinnontarpeisiin erityisesti hätä- ja kriisitilanteissa. Sen tarkoituksena on helpottaa tietojen vaihtoa muiden sidosryhmien kanssa ja niiden jakamista näille ryhmille, ja sen olisi kuultava näitä ryhmiä ja ottaa niiltä vastaan tietoja komiteassa käytävien keskustelujen tueksi.
      7.   Kukin osapuoli nimeää edustajan, joka ottaa vastaan sihteeristön toimittamat ilmoitukset ja muut tiedonannot.
      8 artikla
      Komitean puheenjohtaja ja varapuheenjohtaja
      1.   Komitea nimeää kunkin vuoden viimeisessä virallisessa istunnossa puheenjohtajan ja varapuheenjohtajan seuraavalle vuodelle.
      2.   Puheenjohtajalla on seuraavat tehtävät:

                  a)

                  kunkin virallisen istunnon ja epävirallisen kokouksen esityslistaluonnoksen hyväksyminen;

                  b)

                  puheen johtaminen virallisissa istunnoissa ja epävirallisissa kokouksissa;

                  c)

                  virallisten istuntojen ja epävirallisten kokousten avaaminen ja päättäminen;

                  d)

                  esityslistaluonnoksen saattaminen komitean hyväksyttäväksi virallisten istuntojen ja epävirallisten kokousten alussa;

                  e)

                  keskustelujen johtaminen sekä menettely- ja täytäntöönpanosääntöjen noudattamisen varmistaminen;

                  f)

                  puheenvuorojen jakaminen osapuolille;

                  g)

                  menettelytapakysymyksistä päättäminen asiaa koskevien menettely- ja täytäntöönpanosääntöjen mukaisesti, ja

                  h)

                  kysymysten esittäminen ja päätöksistä ilmoittaminen.

            3.   Jos puheenjohtaja on poissa virallisesta istunnosta tai epävirallisesta kokouksesta koko sen keston ajan tai osan aikaa tai väliaikaisesti kykenemätön hoitamaan puheenjohtajan tehtäviä, puheenjohtajana toimii varapuheenjohtaja. Sekä puheenjohtajan että varapuheenjohtajan poissa ollessa komitea nimeää väliaikaisen puheenjohtajan.
      4.   Jos puheenjohtaja ei jostakin syystä kykene jatkamaan puheenjohtajan tehtävässä, varapuheenjohtajasta tulee puheenjohtaja meneillään olevan vuoden loppuun saakka.
      9 artikla
      Viralliset istunnot ja epäviralliset kokoukset
      1.   Komitea pitää virallisia istuntoja ja epävirallisia kokouksia menettely- ja täytäntöönpanosääntöjen mukaisesti.
      2.   Komitea pitää vähintään yhden virallisen istunnon vuodessa.
      3.   Komitea pitää muita virallisia istuntoja ja epävirallisia kokouksia puheenjohtajan tai vähintään kolmen osapuolen pyynnöstä.
      4.   Komitea voi kutsua virallisiin istuntoihinsa tai epävirallisiin kokouksiinsa menettely- ja täytäntöönpanosääntöjen mukaisesti tarkkailijoita ja asianomaisia sidosryhmiä keskustelemaan elintarvikeapuun liittyvistä erityiskysymyksistä.
      5.   Komitea kokoontuu menettely- ja täytäntöönpanosääntöjen mukaisesti määritetyssä paikassa.
      6.   Virallisten istuntojen ja epävirallisten kokousten esityslista laaditaan menettely- ja täytäntöönpanosääntöjen mukaisesti.
      7.   Virallisen istunnon pöytäkirja, johon on sisällytettävä kaikki ehdotukset komitean päätöksiksi, on jaettava 30 päivän kuluessa istunnosta.
      10 artikla
      Sihteeristö
      1.   Komitea nimeää sihteeristön ja käyttää sen palveluja menettely- ja täytäntöönpanosääntöjen mukaisesti. Komitea pyytää kansainväliseltä viljaneuvostolta, että sen sihteeristö toimisi alkuvaiheessa komitean sihteeristönä.
      2.   Sihteeristö hoitaa tässä yleissopimuksessa sekä menettely- ja täytäntöönpanosäännöissä määriteltyjä tehtäviä ja hallinnollisia tehtäviä, mukaan lukien asiakirjojen ja kertomusten käsittely ja jakelu, sekä suorittaa muut komitean määrittämät tehtävät.
      11 artikla
      Riitojen ratkaisu
      Komitea pyrkii ratkaisemaan osapuolten mahdolliset riidat, jotka koskevat tämän yleissopimuksen tai menettely- ja täytäntöönpanosääntöjen tulkintaa tai täytäntöönpanoa, mukaan luettuina väitteet tässä yleissopimuksessa määriteltyjen velvoitteiden laiminlyönnistä.
      12 artikla
      Allekirjoittaminen, ratifiointi ja hyväksyntä
      Tämä yleissopimus on avoinna allekirjoittamista varten Alankomaiden kuningaskunnalle, Amerikan yhdysvalloille, Argentiinalle, Australialle, Belgian kuningaskunnalle, Bulgarian tasavallalle, Espanjan kuningaskunnalle, Euroopan unionille, Helleenien tasavallalle, Irlannille, Ison-Britannian ja Pohjois-Irlannin yhdistyneelle kuningaskunnalle, Italian tasavallalle, Itävallan tasavallalle, Japanille, Kanadalle, Kroatian tasavallalle, Kyproksen tasavallalle, Latvian tasavallalle, Liettuan tasavallalle, Luxemburgin suurherttuakunnalle, Maltan tasavallalle, Norjan kuningaskunnalle, Portugalin tasavallalle, Puolan tasavallalle, Ranskan tasavallalle, Romanialle, Ruotsin kuningaskunnalle, Saksan liittotasavallalle, Slovakian tasavallalle, Slovenian tasavallalle, Suomen tasavallalle, Sveitsin valaliitolle, Tanskan kuningaskunnalle, Tšekin tasavallalle, Unkarille ja Viron tasavallalle Yhdistyneiden kansakuntien päämajassa New Yorkissa kesäkuun 11 päivästä 2012joulukuun 31 päivään 2012. Kunkin allekirjoittajan on ratifioitava tai hyväksyttävä tämä yleissopimus. Ratifioimis- tai hyväksymiskirjat talletetaan tallettajan huostaan.
      13 artikla
      Sopimukseen liittyminen
      1.   Mikä tahansa 12 artiklassa lueteltu valtio, joka ei ole allekirjoittanut tätä yleissopimusta ennen allekirjoituksille varatun ajan päättymistä, tai Euroopan unioni, jos se ei ole allekirjoittanut sitä tuona määräaikana, voi milloin tahansa liittyä siihen tuon määräajan päätyttyä. Liittymisasiakirjat talletetaan tallettajan huostaan.
      2.   Kun tämä yleissopimus on tullut voimaan 15 artiklan mukaisesti, se on avoinna liittymistä varten sellaisille muille kuin 12 artiklassa tarkoitetuille valtioille tai sellaisille ulkomaisten kauppasuhteidensa hoidossa täysin autonomisille erillisille tullialueille, jotka on komitean päätöksellä katsottu liittymiskelpoisiksi. Liittymisasiakirjat talletetaan tallettajan huostaan.
      14 artikla
      Ilmoitus väliaikaisesta soveltamisesta
      Mikä tahansa 12 artiklassa tarkoitettu valtio tai Euroopan unioni, joka aikoo ratifioida tai hyväksyä tämän yleissopimuksen taikka liittyä siihen, tai mikä tahansa valtio tai erillinen tullialue, joka on 13 artiklan 2 kohdan mukaisesti katsottu komitean päätöksellä liittymiskelpoiseksi mutta joka ei ole vielä tallettanut asiakirjaansa, voi milloin tahansa tallettaa tämän yleissopimuksen väliaikaista soveltamista koskevan ilmoituksen tallettajan huostaan. Yleissopimusta sovelletaan väliaikaisesti tällaisen valtion, erillisen tullialueen tai Euroopan unionin osalta siitä päivästä, jona sen ilmoitus on talletettu.
      15 artikla
      Voimaantulo
      1.   Tämä yleissopimus tulee voimaan 1 päivänä tammikuuta 2013, jos viisi allekirjoittajaa on tallettanut ratifioimis- tai hyväksymisasiakirjansa viimeistään 30 päivänä marraskuuta 2012.
      2.   Jos tämä yleissopimus ei tule voimaan 1 kohdan mukaisesti, ne tämän yleissopimuksen allekirjoittajat, jotka ovat tallettaneet ratifioimis- tai hyväksymisasiakirjansa, ja valtiot tai Euroopan unioni, jotka ovat tallettaneet liittymisasiakirjansa 13 artiklan 1 kohdan mukaisesti, voivat päättää yksimielisesti, että yleissopimus tulee voimaan niiden välillä.
      3.   Jos valtio tai erillinen tullialue tai Euroopan unioni ratifioi tai hyväksyy tämän yleissopimuksen tai liittyy siihen sen jälkeen, kun yleissopimus on tullut voimaan, yleissopimus tulee sen osalta voimaan päivänä, jona se on tallettanut ratifioimis-, hyväksymis- tai liittymisasiakirjansa.
      16 artikla
      Arviointi- ja muutosmenettely
      1.   Mikä tahansa osapuoli voi milloin tahansa tämän yleissopimuksen tultua voimaan ehdottaa yleissopimuksen asianmukaisuuden arviointia tai ehdottaa siihen muutoksia. Sihteeristö antaa mahdolliset muutosehdotukset tiedoksi kaikille osapuolille vähintään kuusi kuukautta etukäteen, ja niistä keskustellaan ensimmäisessä tämän tiedoksiantoajanjakson päättymistä seuraavassa komitean virallisessa istunnossa.
      2.   Yleissopimuksen muutoksia koskevat ehdotukset hyväksytään komitean päätöksellä. Sihteeristö toimittaa komitean hyväksymät muutosehdotukset kaikille osapuolille ja tallettajalle. Tallettaja antaa hyväksytyt muutokset tiedoksi kaikille osapuolille.
      3.   Osapuolet lähettävät tallettajalle ilmoituksen muutoksen hyväksymisestä. Hyväksytty muutos tulee voimaan tällaisen ilmoituksen lähettäneiden osapuolten osalta 90 päivän kuluttua päivästä, jona tallettaja on vastaanottanut tällaiset ilmoitukset vähintään niiden neljältä viidesosalta, jotka olivat tämän yleissopimuksen osapuoli päivänä, jona komitea hyväksyi muutosehdotuksen. Muiden osapuolten osalta tällainen muutos tulee voimaan 90 päivän kuluttua siitä, kun kyseinen osapuoli on tallettanut ilmoituksensa tallettajan huostaan. Komitea voi päättää muun vaadittavien ilmoitusten vähimmäismäärän käytöstä tietyn muutoksen voimaan tulon edellytyksenä. Sihteeristö ilmoittaa tällaisesta päätöksestä kaikille osapuolille ja tallettajalle.
      17 artikla
      Luopuminen ja purkaminen
      1.   Osapuoli voi luopua tästä yleissopimuksesta minkä tahansa vuoden lopussa antamalla tallettajalle ja komitealle kirjallisen ilmoituksen luopumisestaan vähintään 90 päivää ennen kyseisen vuoden päättymistä. Osapuoli ei tämän johdosta vapaudu tämän yleissopimuksen nojalla sen osapuolena antamastaan vuotuisesta vähimmäissitoumuksesta eikä sille kuuluneista raportointivelvoitteista, joita ei ole täytetty ennen kyseisen vuoden päättymistä.
      2.   Osapuoli voi milloin tahansa tämän yleissopimuksen tultua voimaan ehdottaa tämän yleissopimuksen voimassaolon päättämistä. Ehdotuksesta on ilmoitettava kirjallisesti sihteeristölle, joka antaa sen tiedoksi kaikille osapuolille vähintään kuusi kuukautta ennen sen saattamista komitean käsiteltäväksi.
      18 artikla
      Tallettaja
      1.   Yhdistyneiden kansakuntien pääsihteeri nimetään tämän yleissopimuksen tallettajaksi.
      2.   Tallettaja saa ilmoituksen kustakin tämän yleissopimuksen allekirjoituksesta, ratifioinnista, hyväksymisestä, väliaikaisesta soveltamisesta sekä siihen liittymisestä ja antaa näistä ilmoituksista tiedon kaikille osapuolille ja allekirjoittajille.
      19 artikla
      Todistusvoimaiset tekstit
      Tämän yleissopimuksen alkuperäiskappaleet, jonka englannin- ja ranskankieliset tekstit ovat yhtä todistusvoimaiset, talletetaan Yhdistyneiden kansakuntien pääsihteerin huostaan.

         TÄMÄN VAKUUDEKSI alla mainitut asianmukaisesti valtuutetut edustajat ovat allekirjoittaneet tämän yleissopimuksen.
         Tehty Lontoossa 25 päivänä huhtikuuta 2012.


Avis juridique important

|

32000D0590

2000/590/EY, Euratom: Neuvoston päätös, tehty 26 päivänä syyskuuta 2000, talous- ja sosiaalikomitean suomalaisen jäsenen nimeämisestä

Virallinen lehti nro L 249 , 04/10/2000 s. 0021 - 0021

Neuvoston päätös,tehty 26 päivänä syyskuuta 2000,talous- ja sosiaalikomitean suomalaisen jäsenen nimeämisestä(2000/590/EY, Euratom)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 258 artiklan,ottaa huomioon Euroopan atomienergiayhteisön perustamissopimuksen ja erityisesti sen 166 artiklan,ottaa huomioon talous- ja sosiaalikomitean jäsenten nimeämisestä 21 päivänä syyskuuta 1998 alkavaksi ja 20 päivänä syyskuuta 2002 päättyväksi toimikaudeksi 15 päivänä syyskuuta 1998 tehdyn neuvoston päätöksen(1),sekä katsoo, että edellä mainitussa komiteassa on vapautunut jäsenen paikka Markku Lemmetyn erottua, mikä on annettu neuvostolle tiedoksi 17 päivänä joulukuuta 1999,ottaa huomioon Suomen hallituksen esittämät ehdokkaat,sekä saatuaan Euroopan yhteisöjen komission lausunnon,ON PÄÄTTÄNYT SEURAAVAA:Ainoa artiklaNimetään Markus Penttinen talous- ja sosiaalikomitean jäseneksi Markku Lemmetyn tilalle tämän jäljellä olevaksi toimikaudeksi eli 20 päivään syyskuuta 2002.Tehty Brysselissä 26 päivänä syyskuuta 2000.Neuvoston puolestaPuheenjohtajaC. Tasca(1) EYVL L 257, 19.9.1998, s. 37.